İranın təcrid olunması beynəlxalq birlik üçün əlverişli deyil – Böyük Britaniyanın dövlət naziri\nSiyasət 21 Oktyabr 2010 14:02 (UTC+04:00)\nAzərbaycan, Bakı, 21 oktyabr /Trend, müxbir Y.Ostapenko/\nİranın təcridi, onun öz nüvə proqramını dünya birliyi ilə müzakirə etmək istəyinin olmaması heç kimə əlverişli deyil. Bakıda səfərdə olan Böyük Britaniyanın Avropa işləri üzrə dövlət naziri Devid Lidinqton belə hesab edir.\n"Heç kimə sərfəli deyil ki, İran öz hərəkətləri ilə Britaniya üçün də əhəmiyyətə malik olan, bütün regiona aid olan məsələ üzrə danışıqlar prosesindən özünü kənarlaşdırır", - Lidinqton çərşənbə günü Azərbaycan Dillər Universitetində çıxışı zamanı bildirib.\nOnun sözlərinə görə, İranın danışıqlardan imtina etməsi milyonlarla iranlının da maraqlarına cavab vermir.\n2003-cü ildən İranın nüvə proqramı BAEA-də, onun gizli fəaliyyəti məlum olandan sonra, narahatlıq doğurur. Bir sıra dövlətlər, o cümlədən, ABŞ İranın nüvə silahı yaratmağa can atdığına əmindir və hadisələrin bu cür inkişafının dayandırılmasını tələb edir.\nLakin İran nüvə silahınnı yayılmamasına dair Müqavilənin iştirakçısı kimi nüvə texnologiyalarından dinc məqsədlər üçün istifadə etməyə tamhüquqlu olduğunu iddia edir.\n"Böyük Britaniya və Avropa İttifaqı, ümumilikdə, qədim tarixə malik mühüm ölkə olan, dinamik cəmiyyətə malik olması ilə fəxr edə biləcək, regionun mərkəzində yerləşən, bütün dünya üçün iqtisadi nöqteyi-nəzərdən son dərəcə vacib olan İranla konstruktiv tərəfdaşlıq münasibətlərinə doğru can atır", - Lidinqton deyib.\nOnun sözlərinə görə, Böyük Britaniya, həmçinin, İranı qonşu Azərbaycana münasibətdə daha dost və sabit ölkə kimi görmək istəyir.\nNazir bildirib ki, Aİ İranın dinc nüvə proqramını dəstəkləyir. Lakin əgər İran ona təklif olunan dəstəkdən imtina etməkdə davam edərsə, ona BMT, Aİ və digər strukturlar tərəfindən iqtisadi sanksiyalar vasitəsilə təzyiqlər davam edəcək.\nBMT TŞ indiyədək İrana qarşı sanksiyaların tətbiqinə yönəlmiş altı qətnamə qəbul edib. Həmin qətnamələr İrandan uranın zənginləşdirilməsini dayandırmağı tələb edir. Qətnamələrdən ikisi xəbərdarlıq xarakteri daşıyır. Tehran isə bütün ittihamları rədd edir və onun nüvə proqramının tamamilə dinc məqsədlər daşıdığını bəyan edir.\n"İrana qarşı sanksiyalar ölkədə rejimin dəyişdirilməsinə cəhd deyil və hərbi əməliyyatların önündə getmir", - Lidinqton öz çıxışında bildirib.\n"Bu, İran rəhbərliyinə onların ya öz nüvə proqramını beynəlxalq birliyin nümayəndələri ilə müzakirə etmək üçün danışıqlar masası arxasına oturmaq, ya da gələcək təzyiq və beynəlxalq təcridlə üzləşmək seçimi olduğunu göstərmək cəhdidir ", - o deyib.\nMinsk Qrupunun xəbis niyyəti - Revanşizm körüklənir? Siyasət 21:00\nBEA Azərbaycanın OPEC+ sazişini icra etməsini qiymətləndirib Energetika 20:57


Ailə, Qadın və Uşaq Problemləri üzrə Dövlət Komitəsində Beynəlxalq Qadınlar Günü münasibətilə tədbir keçirilib - XALQQAZETI.COM\nMartın 6-da Ailə, Qadın və Uşaq Problemləri üzrə Dövlət Komitəsində 8 Mart - Beynəlxalq Qadınlar Günü münasibətilə tədbir keçirilib. Tədbirdən əvvəl iştirakçılar Fəxri xiyabanda ümummilli lider Heydər Əliyevin məzarını ziyarət edərək önünə gül dəstələri qoyublar. Həmçinin görkəmli oftalmoloq-alim, akademik Zərifə Əliyevanın məzarı ziyarət olunub, üzərinə tər çiçəklər düzülüb.\nTədbirdə çıxış edən komitənin sədri Hicran Hüseynova ölkəmizdə qadınlara dövlət səviyyəsində göstərilən yüksək diqqət və qayğıdan danışıb. O deyib ki, ölkəmizdə aktiv, öz fəaliyyəti ilə seçilən qadınların sayı çoxdur. Azərbaycan qadınları istənilən sahədə uğur qazanmaqla yanaşı, gözəl ailə sahibi olmağı və Vətənə layiqli vətəndaşlar yetişdirməyi bacarırlar. Böyük mədəni irsə malik olan Azərbaycan xalqı qadının ailədə və cəmiyyətdəki roluna xüsusi ehtiramla yanaşıb.\nXXI əsrin Azərbaycan qadınının qarşısında bir sıra yeni vəzifələr qoyduğunu deyən H.Hüseynova diqqətə çatdırıb ki, qadın dünyadakı inkişafa uyğunlaşmaq və özünü cəmiyyətdə təsdiq edə bilmək üçün, ilk növbədə, təhsilli, peşəkar olmalıdır. Azərbaycanda qadın hərəkatı gündən-günə inkişaf edir. Bu, həm bizim tarixi ənənələrimizlə, həm də həyata keçirilən dövlət qadın siyasəti ilə və onlara yaradılan şəraitlə bağlıdır. Qadınlarımız dövlətin yaratdığı bütün imkanlardan istifadə edirlər. Onlar hər zaman Prezident İlham Əliyevin və Birinci vitse– prezident Mehriban Əliyevanın diqqətini görürlər.\nHicran Hüseynova deyib ki, bu gün dünya ölkələrində əhalinin yarısını, bəzi ölkələrdə isə hətta yarıdan çoxunu qadınlar təşkil etdiyindən yeni inkişaf gündəliyi məhz qadın hüquqlarının müdafiəsinin daha da gücləndirilməsinə əsaslanıb. Azərbaycanda da hər zaman qadının ailədə, işdə, həm də cəmiyyətdə layiqli yer tutması dövlətimiz üçün prioritetdir. Bu gün qadınlarımız, gənc qızlarımız sərbəst təhsil alır, peşəkarlıq səviyyələrini artırır, ictimai-siyasi proseslərdə fəal iştirak edirlər.\nQeyd edilib ki, bu il qadınların gender bərabərliyinin təmin olunması, eləcə də onların sülh və təhlükəsizlik prosesində iştirakının təşviq olunması baxımından çox mühüm hadisələrlə zəngindir. Belə ki, Pekin Fəaliyyət Platformasının (1995) qəbul edilməsinin 25-ci ildönümü qeyd olunacaq. Ümummilli lider Heydər Əliyev böyük uzaqgörənlik göstərərək 1994-cü il sentyabrın 19-da “Qadınların IV Ümumdünya Konfransına hazırlıqla əlaqədar Azərbaycan qadınlarının Milli Komitəsinin yaradılması haqqında” Fərman imzaladı. Ermənistanın hərbi təcavüzü ilə üzləşən, torpaqları işğal olunan, ərazisinin 20 faizini itirən və 1 milyondan çox qaçqın və məcburi köçkünü olan Azərbaycanın qadınlarının bu konfransda iştirakı çox böyük əhəmiyyət kəsb edirdi. Bu gün qürurla deyə bilərik ki, həmin konfransın iştirakçısı olan qadınların əksəriyyəti rəhbər vəzifələrdə çalışır, ölkənin ictimai-siyasi həyatında fəal iştirak edirlər. Pekin Bəyannaməsi və Fəaliyyət Platforması Davamlı İnkişaf Məqsədlərinə (DİM) çatmaq üçün vacib mərhələdir. Buraya daxil olan strateji istiqamətlər DİM-də ayrıca olaraq 5-ci məqsəddə göstərilib.\nBu ilin oktyabr ayında BMT Təhlükəsizlik Şurasının 1325 saylı qətnaməsinin 20 illiyinin qeyd olunacağını da diqqətə çatdıran Hicran Hüseynova bu sənədin münaqişələrin həll olunmasında, həmçinin sülh quruculuğunda qadınların mühüm rolunu önə çəkdiyini qeyd edib.\n2020-ci ilin gender bərabərliyinin təmin edilməsi, qadın və qızların səlahiyyətlərinin artırılması baxımından vacib bir il olduğunu vurğulan komitə sədri deyib ki, dövlət qadın siyasətinin həyata keçirilməsində Birinci vitse-prezident Mehriban Əliyevanın dəstəyi xüsusi qeyd edilməlidir. Onun təşəbbüsü ilə həyata keçirilən uşaq və qadın hüquqlarının müdafiəsi, aztəminatlı ailələrə dəstək, səhiyyə, elm, təhsil, mədəniyyət, idman, ekologiya və digər sahələrlə bağlı irimiqyaslı layihələr insanların sosial rifahının yaxşılaşmasına müsbət təsirini göstərir. Mehriban xanımın Qarabağ həqiqətlərinin, qaçqın və məcburi köçkünlərimizin vəziyyətinin dünya birliyinə çatdırılmasında çox böyük xidmətləri var.\nSonra Humanitar siyasət, diaspor, multikulturalizm və dini məsələlər şöbəsinin müdiri Fərəh Əliyeva Prezident İlham Əliyevin 8 Mart – Beynəlxalq Qadınlar Günü münasibətilə Azərbaycan qadınlarına təbrikini oxuyub.\n6 Mart 2020 20:41 - XƏBƏRLƏR


FIFPro başçısına müşavir təyininatı .Mişel Platini-UEFA-nın sabiq prezidenti. » Axin.az\nAxin.az xəbər verir ki, Beynəlxalq Futbol Assosiasiyaları Federasiyasının (FIFA) vitse-prezidenti vəzifəsini də tutan Platini 2015-ci ilin sonunda FIFA-nın etika komitəsi tərəfindən futbol fəaliyyətindən uzaqlaşdırılıb. Uzaqlaşdırma müddəti ötən ilin oktyabrında başa çatıb.\nFIFPro-ya futbolçuların 63 həmkarlar ittifaqı daxildir. mənbə TASS agentliyi\nUEFA Ermənistan Futbol Federasiyasını diskvalifikasiya edə bilər


İ.A.Krılovdan bir tərcümə: "Durnabalığı və Pişik" təmsili » davam.az - BÜTÖV AZƏRBAYCAN ADINA!\n21.11.2018 [09:46] - Gündəm, DAVAMın yazıları\n"Ziya" qəzetinin dili" (1879-1884) mövzusunda dissertasiya işi yazanda milli mətbuatımızın bir çox dəyərli nümunələrini də araşdırmalı olurdum. Mən əmin idim ki, bu materiallar elmi işimi daha da sanballı edəcək, bu mövzuda yazılanlardan fərqli bir iş görüləcəkdir. Oxuduğum hər bir ərəb əlifbalı mətbu orqan çox-çox nəsnələrdən xəbər verirdi. Qəzet və jurnallardakı, arxiv sənədlərindəki bir sıra materiallar ədəbi dilimizin formalaşması yollarının tədqiqində yeni-yeni istiqamətləri meydana çıxarırdı. Bəzən öz əsas elmi işimi unudub, tapdığım materiallar əsasında elmi və elmi-publisistik yazılar yazıb çap etdirirdim. Qəzet və jurnalların yaxşı qonorar verdiyi vaxtlarda bu həm də gündəlik zərurətə çevrilmişdi. Bir faktı dəqiqləşdirmək üçün o vaxtkı ölkənin - SSRİ-nin baş şəhərlərindəki arxiv və kitabxanalarda işləmək üçün həvəslə işləməyə gedirdim. Topladığım materiallardan hələ də istifadə edirəm.\nMən "Ziya" və "Ziyayi-Qafqasiyyə"ni, "Kəşkül"ü ilk dəfə Leninqradda və Tiflisdə oxumuşam.\nSonralar oxuduğum ən maraqlı qəzet 1911-1912-ci illərdə Bakıda Azərbaycan dilində çap olunan "İşıq" qəzetidir. Bu qəzeti oxuyanlar az, tənqid edənlər isə çox idi. Sonralar məlum oldu ki, tənqid edənlərin çoxu bu qəzeti görmədikləri üçün onu hətta jurnal hesab edirmiş. Tarix dərsliklərinə də "İşıq" şagird və tələbələrə jurnal kimi təqdim olunurdu. Halbuki "İşığ"ın elə birinci səhifəsində onun "еженедельная газета" -həftəlik qəzet olması iri şriftlərlə göstərilirdi. "İşığ"ın redaktoru Xədicə xanım Əlibəyova milliyyətcə tatar olsa da, Azərbaycan dilində danışmağı və yazmağı çox gözəl bilir, tibbə aid yazılarını, eləcə də baş məqalələri məhz bu dildə, həyat yoldaşı şəkili Mustafa bəy Əlibəyovun ana dilində- Azərbaycan dilində yazırdı.\nQəzetin 8 oktyabr 1911-ci il tarixli 9-cu nömrəsində dərc olunmuş "İdarədən ixtar" (bildiriş-N.N.) yazısı redaktorun Azərbaycan dilinə yüksək qiymət verməsi hər bir insanda yüksək qürur hissi yaradır: "Qəzetəmizə xəbər və məqalə yazanlardan razılıq edib, artıq təveqqe eləyirük ki, yazılarını hökmən mümkün olduğu qədər öz ana dilimizdə yazub, ərəb və fars, osmanlu ləfzləri işlətməsünlər, çünki oxucularımızın çoxi ğəzetəmizin dilindən şikayət edürlər və vərəqlərin hər iki üzi yazılmaməlidir. Ana dilində yazılmayan məqalələr hərgiz dərc olunmməyəcəkdir".\n"İşıq" uşaqların tərbiyəsinə, ədəbiyyata, təbabət və evdarlığa dair XANIMLAR qəzetəsi olsa da, burada qadınlarla yanaşı, zükur(erkək) müxbirlər də var idi. Zükur müxbirlərdən biri Bakı rüşdiyyə (реальная школа) məktəbininn şagirdi Əli Yusifzadə idi. O, qəzetdə tərcüməçi-şair kimi fəaliyyət göstərirdi. Ə.Yusifzadənin ilk yazlsı qəzetin 5 fevral 1911-cui il tarixli 3-cü nömrəsində dərc olunmuşdu. Qəzetdə "İkinci kotan" adlı təmsilin İ.Krılovdan tərcümə olunduğu göstərilsə də, əslində, bu, K.D.Uşinskinin "Detskiy mir" dərsliyindən götürülmüşdür.\nƏ.Yusifzadənin qeydsiz çap etdirdiyi "Balıq və Pişik" təmsili (N 15; 30.04.1911) İ.A.Krılovun məşhur "Durnabalığı və Pişik" əsərinin təcüməsi idi. Yeri gəlmişkən qeyd edək ki, H.Qaradaği, A.Şaiq, R.Əfəndizadədən sonra rüşdiyyə məktəbi tələbəsinin bu mövzuya müdaxiləsi böyük cəsarət idi. Mən də 24 il bundan əvvəl İ.A.Krılovun bu təmsilini tərcümə etməyi qərara aldım. Tərcüməm "Günəş" jurnalının o vaxtkı məsul katibi hörmətli dostumuz Vasif Quliyevin köməyi və qayğısı ilə "Günəş" jurnalının 1993-cü ildəki 5-7-ci nömrəsində çap olundu. Jurnalın redaktoru rəhmətlik Nəriman Qoca oğlu Süleymanov (15.08.1930-15.04.1995) da tərcüməni bəyənmişdi.\n"Durnabalığı və Pişik" (1813) təmsili\nRus dilindən tərcümə edən - Nazim Nəsrəddinov\nHər işin --öz ustası..\nDüşmə dilə-dişə sən...\n...Nə isə...Çox danışıb,\n...Bəli, hərə bir yanda\n--Aman , nə olub buna?\n--Bu oyunu açanlar\nDedi --Saxla yadında,\nSən hara, siçan hara....\n3."Günəş" jurnalı, N 5-7, 1993. Səh.18.\nEtiket: "Durnabalığı və pişik"təmsili,"Ziya" qəzeti, İ.Krılov, "İşıq" qəzeti,Rəşid bəy Əfəndiyev


Almaq Sınaqdan çox Yaxşı Məhsul N10p-ge1 N10p Ge1 Mikrosxem Bu Bga аровая Ildırım - Çıxış / Xaricdetehsil.news\nSınaqdan çox yaxşı məhsul N10P-GE1 N10P GE1 mikrosxem bu BGA аровая ildırım\nEtiketlər: Chipset, mikrosxem dəsti də BGA, Ucuz chipset, Mikrosxem dəsti yüksək keyfiyyətli BGA.\nHörmətli Alıcılar, Lütfən, diqqət yetirin ki, aşağıdakı təlimat aldıqdan sonra bizim fiş BGA-mikrosxem almaq bizim şirkətlər yüksək texnologiyalar və belə dəqiq nanometrlik. Kiçik fiş sayı, onlar məruz havanın sonra вынули olan paket var. Belə ki, onlar, yəqin ki, olacaq qalmaq bəzi rütubət. Beləliklə, qarşısını almaq üçün problemlər keyfiyyət, onda məsləhət görürük onları yer пекарной kamera ərzində azı 24 saat zaman 100℃-110℃。 Zaman пайке, əmin olun ki, temperatur üçün qurğuşun/olmaması PB BGA-mikrosxem təşkil edir 245℃--260℃ (maksimum), этилированный/BOP fiş BGA 180℃--205℃ (maksimum). Proses lehim çətinləşir. Payı/əvəz fiş işləmək lazımdır mühəndislər ki, öz bacarıqları. Necə BGA fiş çox kövrək, çətin strukturlaşdırılmış, çoxlu top, hər bir nöqsanlı yerləşdirilməsi qadağan temperatur nəzarət, və ya natamam təmizləmə çap lövhələri gətirib çıxarır ki, недостаточному lehim və ya itkin payı. Fiş olacaq, nəticədə ölür. BGA микросхемами asanlıqla qırmaq zaman, yanlış lehim. Satın əvvəl, siz hesab etməlidir 3 bəndi var: 1) siz alıb hüququ fiş? 2) var zəruri avadanlıq? 3) Siz kifayət qədər bacarıqlı üçün lehim fiş?\nNövü Штепсельной Çəngəllər : İstifadə\nFirma Adı : HMSKJİC\nÇıxış Gərginliyi: N10P-GE1\nNövü Çıxış : İstifadə\nModel Nömrəsi: US\nwork soon after the image is gone.


Bərdə rayonunun Hacılar və Arabaçılar kəndlərinin içməli su problemi həll edilir\n17.08.2018 Bərdə rayonunun Hacılar və Arabaçıl...\n15.08.2018 Kür çayında bulanıqlıq səviyyəsinin...\n13.08.2018 Kənd və qəsəbələrin içməli su təchi...\n07.08.2018 “Birləşmiş Sukanal” MMC-də 2018-ci ...\n06.08.2018 Yeni Yasamal yaşayış massivinə və Q...\n02.08.2018 Tovuz rayonunun 5 kəndinin içməli s...\nMərakeş Krallığının Azərbaycandakı səfiri Ceyranbatan Ultrasüzgəcli Sutəmizləyici Qurğular Kompleksi ilə tanış olub\nFevralın 13-də Mərakeş Krallığının Azərbaycandakı səfiri Muhammed Adil Embarş və səfirliyin əməkdaşları “Azərsu” ASC-nin Ceyranbatan Ultrasüzgəcli Sutəmizləyici Qurğular Kompleksinə səfər ediblər.\nƏvvəlcə qonaqlar kompleksin Mərkəzi idarəetmə sistemi - SCADA otağında qurğunun idarəolunma proseslərini izləyiblər. Komplekslə tanışlıq çərçivəsində qonaqlara məlumat verilib ki, 2011-2015-ci illərdə tikilmiş qurğunun məhsuldarlığı saniyədə 6,6 kubmetr və ya sutkada 570 min kubmetrdir. Kompleks Ceyranbatan gölündən suyun götürülməsi məqsədilə tikilən hidrotexniki qurğular, sutəmizləyici qurğunun özü və onun köməkçi infrastrukturu, emal olunan suyun optimal paylanması məqsədilə relyef baxımından hündürlükdə yerləşən anbarlardan və qurğudan anbara qədər magistral kəmərdən ibarətdir. Ənənəvi təmizləmə qurğularından fərqli olaraq bu kompleksdə su ultrasüzgəc texnologiyasına uyğun ən yüksək səviyyədə, heç bir kimyəvi təmizlənmə aparılmadan tam qapalı, avtomatik rejimdə mexaniki üsulla təmizlənir. Burada emal olunan su Dünya Səhiyyə Təşkilatının, digər beynəlxalq qurumların qəbul etdiyi standartlara tam cavab verir. Qeyd olunub ki, kompleks 2016-cı ildə Abu-Dabi şəhərində keçirilmiş Qlobal Su Sammitində dünyanın ən önəmli su layihələrindən biri seçilib.\nMərakeş Krallığının Azərbaycandakı səfiri ilə keçirilən görüşdə “Azərsu” ASC sədrinin birinci müavini Teyyub Cabbarov son illər Prezident İlham Əliyevin su sektoruna göstərdiyi diqqət və qayğıdan danışıb. Bildirib ki, Azərbaycanda əhalinin içməli su təchizatı və kanalizasiya xidmətlərindən istifadəsinin yaxşılaşdırılması məqsədilə həyata keçirilən layihələr beynəlxalq təşkilatlar tərəfindən maraqla qarşılanır.\nMərakeş Krallığının Azərbaycandakı səfiri Muhammed Adil Embarş təmsil etdiyi ölkənin su sektorunda Azərbaycan Respublikası ilə əməkdaşlıqda maraqlı olduğunu bildirib. Ceyranbatan Ultrasüzgəcli Sutəmizləyici Qurğular Kompleksi ilə tanışlığın böyük təəssürat yaratdığını qeyd edən səfir burada yaradılmış infrastrukturun imkanlarını yüksək qiymətləndirib.\nKomplekslə tanışlıqdan sonra qonaqlar Dünya Su Şurası İdarə Heyətinin üzvlərinin 2017-ci ilin martında keçirilmiş I Bakı Beynəlxalq Su Həftəsinə xatirə olaraq saldıqları yaşıllıq sahəsi ilə tanış olublar. Səfir Muhammed Adil Embarş Ceyranbatan Ultrasüzgəcli Sutəmizləyici Qurğular Kompleksinin xatirə kitabına ürək sözlərini yazıb.\nQeyd edək ki, “Su, Həyat və Ətraf mühit” mövzusunda I Dünya Su Forumu 1997-ci ildə Mərakeşdə keçirilib. Mərakeş Ərəb Su Şurası və Ərəb Su Forumlarında fəal iştirak edir. Dünya Su Şurası və Mərakeş Hökuməti suyun davamlı idarə olunması sahəsində verdiyi töhfələrə görə Mərakeş kralının adına mükafat təsis edib. II Kral Həsən mükafatına “Azərsu” ASC tərəfindən də 3 layihə təqdim olunub. Mükafatın qalibi 18 mart 2018-ci il tarixdə Braziliyada təşkil olunacaq 8-ci Dünya Su Forumu ərəfəsində açıqlanacaq.


Gəncə-Zürich aviabiletlər - bütün Gəncə-Zürich teyyare bileti qiymətləri | Trips\nGəncə - Zürich\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Gəncə-Zürich təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nGəncə-Zürich aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Gəncə-Zürich biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Zürich - Gəncə istiqamətinə


Marketdə 33 yaşlı kişinin qabırğasını sındırdılar\nMarketdə 33 yaşlı kişinin qabırğasını sındırdılar\nLənkəranda qanlı hadisə baş verib.\nBAKU.WS xəbər verir ki, Lənkəran şəhəri, M.Əsədov küçəsi dalan 1, ev 12-də yaşayan 1986-cı il təvəllüdlü Nurlan Nurəli oğlu Qurbanovun sol qabırğasından kəsilmiş-deşilmiş yarası ilə xəstəxanaya yerləşdirilib.\nBu barədə polisə məlumat verilib. Məlumat daxil olan kimi hüquq-mühafizə orqanlarının əməkdaşları xəstəxanaya cəlb olunublar.\nİlkin araşdırma zamanı müəyyən edilib ki, 01.05.2019-cu il tarixdə saat 20 radələrində Lənkəran şəhəri, Z.Əliyeva küçəsində yerləşən “Refem” marketinin yanında 1985-ci il təvəllüdlü Rəvan Ağamehdi oğlu Məhərrəmov ilə şəxsi münasibətlər zəminində tanışı Nurlan Qurbanov arasında dava başlayıb.\nDava zamanı Rəvan Məhərrəmov cib bıçağı lə Nurlan Qurbanova qəsdən bir dəfə bıçaq zərbəsi vurub.\nHadisəni törədən şəxs polis tərəfindən saxlanılıb.\nBirinin qarnını deşdilər, digərinin ombasını sındırdılar Beyləqanda 67 yaşlı kişini öldürdülər Restoranın qarşısında qanlı qətl – 21 yaşlı oğlanı öldürdülər Maşın üstündə mübahisə qətllə nəticələndi Bərdədə kütləvi dava - 4 nəfər bıçaqlanıb - VİDEO Lənkəranda üç nəfər bıçaqlandı Azərbaycanda dəhşət - bacısını yad kişi ilə tutdu, hər ikisini öldürdü Bakıda kütləvi dava zamanı orta yaşlı kişinin boğazı kəsildi\nТеги: market dükan mağaza


Cənubun Apelyasiya Məhkəməsi Masallıda yerləşəcək. » Cenubxeberleri.com - Regional Qazet\nCənubun Apelyasiya Məhkəməsi Masallıda yerləşəcək.\nCəlilabad, Masallı, Lənkəran, Astara, Lerik, Yardımlı, eləcə də Biləsuvar rayonlarının sakinləri bu imkandan faydalana biləcəklər.\nMəlum olduğu kimi hazırda cənub rayonları da daxil, Muğan, Şirvan zonalarında yerləşən 10-dan artıq rayonun sakini Apelyasiya şikayətləri üçün Şirvan Apelyasiya Məhkəməsinə müraciət edir. Əksər rayonlar üçün əlverişsiz ərazidə yerləşən (bura Salyan- Şirvan, Biləsuvar-Salyan yollarının bərbadlığını da əlavə etsək, mənzərə daha da aydınlaşar) bu qurum bir çox insanlar üçün ciddi problemlər yaradır. Bəziləri etiraf edir ki, Bakıya getmək Şirvana getməkdən asandır.\nHazırda Masallı rayonun, Olimpiya kompleksi ilə ASAN xidmət binalarının arasında inşa edilən yeni məhkəmə binasında Masallı rayonun hakimləri ilə yanaşı (Masallı məhkəməsindəki hakimlərin sayı 3-dən 4-ə qalxacaq), cənub bölgəsindəki rayonlara xidmət edəcək Apelyasiya Məhkəməsinin də hakimləri şikayətlərə baxacaq. Bu isə Masallıda növbəti regional idarənin yaranması deməkdir. Masallı Məhkəməsinin köhnə binasında isə Qeydiyyat idarəsi (Keçmiş “ZAQS” deyilən qurum), hüquq məsləhətçiləri, vəkillər, məhkəmə icraçıları və digər şəxslər əyləşəcək.\nRedaksiyadan: Apelyasiya Məhkəməsinin belə əlverişli coğrafi şəraitdə yerləşməsi, məhkəmə iclaslarının daha rahat binalarda keçirilməsi nə qədər sevindirici olsa da, çoxlarını düşündürən bir sual da var. Son illər məhkəmə hakimlərinin etdiyi özbaşınalıqlar, ədalətsizliklər, haqqın açıq-aşkar nahaqqın ayağına verilməsi halları təzə binada təzə formada davam edəcəkmi? Yaxud, “məhkəmə iclasları lap tövlədə keçirilsin, amma orada qəbul edilən qərarlar, hökmlər ədalətli olsun” deyənlərə haqq qazandırılacaq, məhkəmənin təzə binasından qanunsuz qərarların ağrısı ilə çıxanlar “Neynirəm, o qızıl teşti ki, içində qan qusacam” məsələni deyə-deyə, yenə ah-fəryad edəcəklər?


Nüvə silahlarına nəzarətin eroziyası - ŞƏRH | Eurasia Diary\nNüvə silahlarına nəzarətin eroziyası - ŞƏRH | Eurasia Diary - ednews.net\nNüvə silahlarına nəzarətin eroziyası - ŞƏRH\n14.11.2018 23:20 Analitik Mərkəz A- A A+\nTramp administrasiyasının Orta Mənzilli Nüvə Silahları Müqaviləsindən (OMNSM) çıxması qərarı 50 ildən uzun keçmişə sahib olan nüvə silahlarına nəzarət və onların məhdudlaşdırılmasınə nəzərdə tutan müqavilənin dağıdılmasını hədəfləyən geniş çərçivəli strategiyanın bir hissəsi ola bilər.\nƏslində OMNSM-in başa çatdırılması özlüyündə kökü 1963-cü ilə dayanan və nüvə silahlarının atmosferdəki sınaqlarını qadağan edən müqaviləyə dayanan sazişlər və razılaşmalar şəbəkəsinə endirilmiş ölümcül zərbə deyil.\nLakin digər addımlarla, məsələn Corc Buşun 2002-ci ildə Anti-Ballistik Raket Müqaviləsindən çıxma qərarı və Obama administrasiyasının nüvə silahları infrastrukturunun yenilənməsi ilə bağlı proqramını da nəzərə aldıqda bunun hansı nəticələr doğura biləcəyini anlamaq daha asan olur.\nVaşinqtonun OMNSM-dən çıxma qərarının məntiqi Rusiyanın 9M729 qanadlı raketlərini yerləşdirməsinə cavab vermə istəyindədir. Halbuki Moskva bunu inkar edir və hələ də ictimaiyyətə heç bir sübut təqdim edilməyib.\nƏgər silah imkanları üzərində hər hansı bir anlaşmazlıq vardısa, təftişlərlə bunu həll etmək mümkün ola bilərdi. Lakin Ağ Ev xüsusilə Milli Təhlükəsizlik üzrə Müşavir Con Bolton təftişlərdən çox daha çox ABŞ-ı müqavilələrdən çıxarmağa maraqlıdır.\nMəhz Trampın İranla imzalanmış nüvə sazişindən çıxması da bununla əsaslandırılan bilər. Belə ki, bu addımın atılmasına səbəb sadəcə İranın nüvə silahları inşa etməsi, yaxud başqa bir yolla bu müqavilənin şərtlərini pozması deyil, həm də Tramp administrasiyasının Tehrandakı rejimi dəyişmək üçün iqtisadi sanksiyalardan istifadə etmə istəyidir.


proqnoz : Bakı-2015: Boksçularımız yarışın son günü 3 qızıl, 1 gümüş medal qazandı : Xəbərlər : İdman xəbərləri\nBakı-2015: Boksçularımız yarışın son günü 3 qızıl, 1 gümüş medal qazandı\nSayta qoyulub: 06:49 28.06.2015 (800 dəfə oxunub)\nBu gün "Bakı-2015" I Avropa Oyunlarında boks yarışlarına yekun vurulacaq. Azərbaycanın daha 4 boksçusu bu gün rinqə çıxacaq. Yığmamızın kişilərdən ibarət dörd boksçusu qızıl medal uğrunda yarışıblar. Qeyd edək ki, Elvin Məmişzadə (52 kq), Lorenzo Sotomayor (64 kq) və Teymur Məmmədov (81) boks yığmamıza qızıl, Anna Əlimərdanova (54 kq), Tayfur Əliyev (56 kq) və Məhəmmədrəsul Məcidov (+91 kq) bürünc medal qazandırıb.\nYığmamızın üzvü Albert Səlimov qızıl medal uğrunda yarışda fransalı Sofian Oumina ilə üz-üzə gəlib. Hər üç raundda rəqibindən üstün olan 3:0 (29:28, 30:27, 29:28) Səlimov boks yığmamıza dördüncü qızıl medalı qazandırıb.\nBu çəki dərəcsində mübarizə aparan Pərviz Bağırov boks yığmamıza daha bir qızıl medal qazandıra bilər. O, həlledici görüşdə rusiyalı Aleksandr Besputinlə qarşılaşıb. Boksçumuz 3:0 (28-29 28-29 27-30) hesabı ilə qalib gələrək qızıl medal qazanıb.\nQızıl medal uğrunda yarışacaq digər boksçumuz Xaybula Musalovdur. O, finalda irlandiyalı Maykl O Reylli münasibətlərinə aydınlıq gətirib. Görüş O. Reyllinin (İrlandiya) qələbəsi ilə başa çatıb – 3:0 (29:28; 29:28; 29:28).\nMillimizin qızıl medal ümidi olan Abdulqadir Abdullayev üçün final döyüşü prinsipial xarakter daşıyıb. Belə ki, boksçumuz finalda erməni əsilli Ukrayna təmsilçisi Qevorq Manukyanla üz-üzə gələcəkdi. Ancaq idmançımız rinqə çıxmadan qalib elan olunub. Səbəb Ukraynanı təmsil edən erməni əsilli Qevorq Manukyanın sağlamlığında problem yarandığı üçün döyüşdən imtina etməsidir.


Allahşükür Paşazadə: Azərbaycanın multikultural həyat tərzi nadir mədəniyyət nümunəsidir\n1 Dekabr 2016 10:27 (UTC+04:00)\n“Bu gün çoxmillətli və çoxkonfessiyalı Azərbaycanda ulu öndər Heydər Əliyev tərəfindən əsası qoyulan din-dövlət münasibətləri yüksək səviyyədə inkişaf etdirilir”.\nTrend-in məlumatına görə, bunu Qafqaz Müsəlmanları İdarəsinin (QMİ) sədri Şeyxülislam Allahşükür Paşazadə Bakıda keçirilən “Qafqazda dini tolerantlıq ənənələri və Azərbaycanın multikulturalizm modeli” mövzusunda beynəlxalq konfrans zamanı çıxışında deyib.\nA.Paşazadə bildirib ki, Azərbaycanda daxili sabitlik mövcuddur: “Dini tolerantlıq dövlət səviyyəsində dəstəklənir. Təbii ki, burada siyasi iradə böyük önəm daşıyır. Son zamanlarda dünyada faciəvi hadisələrin, dini və milli zəmində radikallaşmanın, ekstremizmin, mənəvi dəyərlər böhranının, miqrant probleminin yaşandığı bir dövrdə Azərbaycanın multikultural həyat tərzi nadir mədəniyyət nümunəsidir. Bu bizim həyat tərzimizdir, biz bunu örnək olaraq dünyaya təqdim edirik və fəxr edirik ki, bu elitar ideyanın müəllifi Azərbaycan Prezidenti İlham Əliyevdir. Eyni zamanda, milli-mənəvi mədəniyyətimizin təbliğində müstəsna xidmətləri olan Heydər Əliyev Fonduna və onun prezidenti Mehriban xanım Əliyevaya dərin minnətdarlığımızı bildiririk”.\nAllahşükür Paşazadə: Azərbaycan hər zaman Türkiyənin yanındadır və sona qədər də belə olacaq\nCəmiyyət 15 İyul 12:57\nQMİ sədri: Azərbaycan dini-mədəni müxtəlifliyin harmoniyasına istinad edən cəmiyyətin mümkünlüyünü dünyaya nümayiş etdirir\nCəmiyyət 6 May 10:46\nDağlıq Qarabağ Münaqişəsi 12 Aprel 12:05\nŞeyxülislamdan din xadimlərinə tapşırıq: Xütbələrdə Vətən övladlarının qəhrəmanlığından bəhs olunsun\nCəmiyyət 4 Aprel 2016 17:23\nAllahşükür Paşazadə: Ekstremizmə və radikallığa yalnız birgə səylərlə qalib gəlinəcək\nCəmiyyət 15 Mart 2016 12:42\nSiyasət 19 Noyabr 2015 16:43\nDağlıq Qarabağ Münaqişəsi 30 Oktyabr 2015 16:13\nSiyasət 27 Oktyabr 2015 14:46\nAllahşükür Paşazadə Başqırdıstanın rəhbəri ilə görüşüb\nCəmiyyət 23 Oktyabr 2015 11:04\nCəmiyyət 23 Oktyabr 2015 09:48\nAllahşükür Paşazadə Başqırdıstanda səfərdədir\nCəmiyyət 21 Oktyabr 2015 13:07\nAllahşükür Paşazadə: Bölgələrdə çaşqınlıq yaradan axundlar cəzalandırılacaq (FOTO)\nCəmiyyət 13 Oktyabr 2015 10:49\nCəmiyyət 1 Oktyabr 2015 15:29\nAllahşükür Paşazadə səfirlərlə görüşüb (FOTO)\nCəmiyyət 3 Avqust 2015 16:45\nCəmiyyət 16 İyul 2015 11:00\nAllahşükür Paşazadə və Mübariz Qurbanlı İmamzadə kompleksində olublar (FOTO)\nCəmiyyət 9 İyun 2015 09:50\nAllahşükür Paşazadənin İrana səfərinin məqsədi bəlli oldu\nCəmiyyət 21 Noyabr 2014 10:12\nSiyasət 16 Noyabr 2014 23:35


“Əgər ordu Paşinyanı devirmək istəsəydi, ssenari başqa cür olardı” - KUZNETSOV Ayna.az\nRusiyalı ekspert: “Baş nazirin “İskəndər”lə bağlı açıqlaması Kremlin onu hakimiyyətdən yıxması üçün səbəb deyil”\nErmənistandakı siyasi böhran yeni bir səviyyəyə yüksəldi. Əgər əvəllər hər gün müxalifət mitinq keçirib Nikol Paşinyanı siyasi səhnədən süpürməyə çalışırdısa, indi ordu Baş nazirin istefası tələbi ilə səhnəyə girdi və buna cavab olaraq, Paşinyan “Facebook” səhifəsindən Ermənistan ordusunun Baş Qərargah rəisi Onik Qasparyanın vəzifəsindən azad edildiyini elan etdi.\nPaşinyan ordunu hərbi çevrilişə cəhddə günahlandırdı və tərəfdarlarını mitinqə çağırdı. Müxalifət və əhalinin bir hissəsi öz tərəflərindən ordunu dəstəkləyərək, mitinq elan etdi. Ermənistandakı daxili siyasi mübarizə kuliminasiya nöqtəsinə gəldi.\nRusiyalı politoloq Oleq Kuznetsov AYNA-ya müsahibəsində Ermənistandakı proseslərdən danışıb.\n- İrəvandakı son hadisələr nə dərəcədə çevriliş sayıla bilər? Paşinyan hakimiyyətdə qala biləcəkmi?\n- İlk baxışdan baş verənlər hərbi çevrilişə cəhd kimi görünür, amma əslində, hərbi çevriliş deyil. Erməni xalqının etnopsixologiyasında milli etatizm və ya dövlət instinkti hissi çox güclüdür və bu səbəbdən ordu heç vaxt müstəqil bir siyasi qüvvəni deyil, həmişə, yalnız arxasında Erməni Qriqorian Kilsəsinin dayandığı siyasətçini dəstəkləyir. Hazırda Eçmiədzin Paşinyanı tam dəstəkləyir, ona görə də Baş Qərargah rəisinin açıqlamasını ölkədəki vəziyyət üçün bütün məsuliyyəti öz üzərinə götürmək niyyəti kimi deyil, siyasi bir demarş kimi qəbul edirəm.\nErməni ordusu açıq şəkildə bu ölkədə mövcud olan qarışıqlığı aradan qaldırmağa hazır deyil və bu səbəbdən yüksək çinli zabitlər vəzifələrini itirməmək üçün siyasət oynamağa qərar verdilər. Bu praktikanın nəyə səbəb olduğunu Rusiya 1917-ci ilin fevral hadisələrindən yaxşı bilir. Əgər Ermənistan Baş Qərargahının rəhbəri həqiqətən Paşinyanı hakimiyyətdən uzaqlaşdırmaq istəsəydi, anlaşılmaz açıqlamalar verməz, ətrafına üç yüz qətiyyətli zabit toplayar, Baş nazirin avtomobil karvanını haradasa əhatəyə alar, mühafizəçiləri silahsızlaşdırar, Paşinyanın özünü girov götürərək, hakimiyyətin ötürülməsinə dair sənədləri imzalamağa məcbur edər və ya vurardı.\nAncaq açıqlamadan sonra heç bir şey edilmədi: əsgərlər kazarmada, parlamentin, hökumətin, milli televiziyanın binaları, kompleksləri ordu tərəfindən nəzarətə alınmadı, dövlət bankı və digər maliyyə qurumları ilə birlikdə hava limanları da bağlı deyil. Baş Qərargahın Paşinyanın istefası çağırışı yalnız Ermənistan Baş nazirinin mülki tərəfdarları ilə əleyhdarları arasında yeni bir qarşıdurmaya səbəb oldu, ordu kənarda qaldı. Bəlkə də bir şey bilmirəm, amma məndə olan məlumata görə, Paşinyanın gedəcəyini gözləmək yox, bütün erməni generalitetinin istefalarını gözləmək lazımdır.\n- Bir sıra mütəxəssislər Kremlin, “İsgəndər” raketləri ilə bağlı açıqlamalarına görə Paşinyanı cəzalandırdığına inanırlar. Bu yanaşma nə dərəcədə doğrudur?\n- Artıq Kremlin və şəxsən Prezident Putinin bütün ölümcül günahlarla, hətta ölkəmin və liderinin də iştirak etmədiyi günahlarla bağlı ittihamlarını eşitməyə vərdiş etmişəm. Hər hansı, bir az və ya çox səlahiyyətli hərbi mütəxəssis, bir raketin 10% partlaya bilməyəcəyini yaxşı başa düşür ki, bu da Ermənistanın Baş Qərargah rəisi müavininin gülüşünə səbəb oldu və nəticədə indi xidmətdən azad edildi.\nPaşinyan özünü axmaq vəziyyətinə qoydu, general Paşinyanın axmaq olduğunu təsdiqlədi, Paşinyan buna görə onu qovdu və bununla da ikiqat axmaq olduğunu sübut etdi. Hərbdən anlayan hər kəs bunu başa düşdü və Ermənistandakı axmaqlığa yüksək səslə güldü. Bu vəziyyət Kremlin Paşinyanı devirməsi və ya hakimiyyətdən qovması üçün bir səbəb deyil, çünki o, indi Qarabağ üçün müharibədən sonrakı məskunlaşma ilə bağlı bütün sənədləri imzalayan bir şəxs kimi, Moskva üçün çox əlverişlidir. Yaranan vəziyyət Ermənistandakı Qarabağın birdəfəlik itkisi ilə əlaqəli siyasi, inzibati və maliyyə qaynaqlarını itirəcək daxili qüvvələr üçün xoş deyil. Deməli, indi İrəvanda baş verən hər şey sırf klanlararası daxili siyasi çəkişmədir, Cənubi Qafqaz bölgəsindəki geosiyasi böhran deyil. Mənim proqnozum budur ki, Paşinyan açıq bir üstünlüklə deyil, amma xal hesabı ilə qazanacaq.\n- Yaxşı, Paşinyan indi niyə rus silahlarından və “İsgəndər” raketlərindən şikayət etməyə başladı? Rus silahlarından bu qədər narazılığa nə səbəb oldu?\n- Nikol Paşinyan bu gün birtəhər reaksiya göstərməli olduğu qarşılıqlı tənqid altındadır. Hakimiyyətdəki sələflərindən və ümumiyyətlə, bir çox dünya siyasətçilərindən fərqli olaraq, köhnə jurnalist vərdişinə görə kəskin və sərt suallara cavab verməkdən çəkinmir, əksinə, kobud da olsa, cavab verməyə çalışır, xarici həmkarlarının çoxundan, xüsusən postsovet məkanındakılardan fərqli olaraq, mətbuat və cəmiyyətlə bir dialoq qurur. Ermənistan-Azərbaycan müharibəsi bitdikdən bəri müharibə dövründə etdiyi hərəkətlərin və əməllərinin məntiqini həmvətənlərinə izah etməyə çalışır, hər zaman buna nail olmasa da, bunkerdə gizlənmir və məlumat vakkumu yaratmır.\nTənqidlərə açıqdır və fikirlərini kütləvi ictimai şüura çatdırmağa çalışır. Lakin problemi odur ki, düşüncələri və fikirləri, ali təhsili olmayan hər hansı bir populist və demaqoq kimi, çox vaxt xaotik və məntiqsizdir. Amma bu, göründüyü kimi, sadəcə 2018-ci ilin yazında dövlət çevrilişi zamanı Paşinyana dəstək verdikləri üçün, ermənilərin xoşuna gəlir.\nMüharibə dövründə Azərbaycanın hava hücumundan müdafiə raket sistemlərinə qarşı çarəsiz qaldığı iddia edilən Rusiyanın “İsgəndər” raket kompleksi ilə bağlı son bəyanatına gəlincə, buna iki baxımdan - siyasi və texniki baxımdan baxmaq lazımdır. Siyasi cəhət budur ki, Paşinyan dolayı yolla da olsa, Ermənistanın son müharibədə Azərbaycana qarşı operativ-taktiki raketlərdən istifadə etdiyini etiraf etdi və bu, onların yerləşdikləri yerlərə cavab zərbəsi yaratmaq və bununla da KTMT-ni cəlb etmək üçün edildi. Lakin Azərbaycan rəhbərliyinin siyasi iradəsi və qoşunlardakı nizam-intizam bu planları alt-üst etdi. Texniki cəhət ondan ibarətdir ki, erməni hərbçiləri “İsgəndər”in bütün döyüş qabiliyyətlərindən tam istifadə edə bilmədilər ki, bu da Ermənistan silahlı qüvvələrinin müharibə ərəfəsində ümumi deqradasiyasından xəbər verir.\nMənim “İsgəndər”in “partlamadığı” ilə bağlı boş spekulyasiyalara cavab vermək arzum yoxdur, çünki heç vaxt bu mövzuda özümü mütəxəssis saymamışam, amma faktın özü çox qəribə görünür. Bu komplekslərin döyüş şəraitində istifadəsi üçün xüsusi təlim keçmiş erməni hərbçiləri niyə onları taktiki və texniki imkanlarının 100%-i səviyyəsində işləməyə məcbur edə bilmədilər. Düşünürəm ki, bunun səbəbini Rusiyada yox, Ermənistanda axtarmaq lazımdır və bu ölkənin Xüsusi İstintaq Xidməti bu suala cavab axtarmalıdır.\n- Bu yaxınlarda Rusiyanın Ermənistan ordusunu bərpa etməyə kömək edəcəyi barədə xəbərlər yayıldı...\n- Şəxsən mən belə bir ehtimalı istisna etmirəm, çünki bir növ operetta-karnaval versiyasında olsa belə, KTMT çərçivəsində müttəfiqlik öhdəlikləri ilə əvvəlcədən müəyyənləşdirilib. Rusiyanın Ermənistanda hərbi varlığı çox böyükdür - sərhəd xidmətləri, ölkənin hava hücumundan müdafiə, raketdən müdafiə sistemi, Hərbi Hava Qüvvələrinin quru-texniki xidmətləri, elektron müharibə bölmələri, hərbi-texniki kəşfiyyat - bütün bunlar yalnız Rusiyanın nəzarəti altında deyil, həm də rus zabitlərinin qüvvələri və Rusiya və Ermənistanın Birgə Kontingentinin tərkibi tərəfindən idarə olunur. Faktiki olaraq, yalnız quru qoşunları Müdafiə Nazirliyi və Ermənistan Baş Qərargahının nəzarəti altında qaldı, lakin onların da yarısı son Ermənistan-Azərbaycan müharibəsi zamanı məhv edildi.\nBu şərtlər daxilində Rusiyanın tamamilə Ermənistanı öz hərbi qorumasına alması, ordusunu yenidən və öz hesabına yenidən yaratmaqdan daha asan olacaq. Bu ssenaridə əhəmiyyətli bir "amma" var: əgər Rusiya Ermənistan ordusunun mövcud acınacaqlı vəziyyəti fonunda ölkəyə əlavə qüvvələrini gətirsə, şərtli Qərbdə və erməni cəmiyyətinin bir hissəsində bu 2014-cü il Krım hadisələrindən sonra, Rusiyaya indi lazımsız olan bir “işğal” faktı kimi görünəcək. Bu səbəbdən Kremlin gələcəkdə vəsait qaytarma ümidi olmadan Ermənistan ordusunun modernləşdirilməsinə yenidən investisiya qoymaqdan başqa bir yolu yoxdur.\nErmənistan ordusunun artıq 5 ordu korpusundan və Müdafiə Nazirliyinin tərkibindəki bir çox idarələrdən ibarət olmayacağı aydındır ki, bu da bir çox lazımsız ümumi vəzifələrə və korrupsiyaya səbəb olur. Amma, əlavə topçu, sapyor, iki aviasiya eskadronu ilə gücləndirilən bir tank və iki motorlu piyada alayının idarə edilməsi üçün bir general və onlarla polkovnik kifayət edir. Təbii ki, belə bir erməni ordusu, Türkiyə və Azərbaycan ordusuna müqavimət göstərə bilməyəcək, ancaq gürcü ordusundan daha güclü ola və ölkənin dövlət suverenliyinin layiqli bir xüsusiyyətini təmsil edə biləcək. Ermənistan silahlı qüvvələrini yenidən reanimasiya etmək üçün başqa variantlar çətin ki, geosiyasi baxımdan əsaslandırıla bilər. Əlbəttə ki, bu vəziyyətdə Ermənistan Azərbaycana qarşı qisas almağı əbədi unutmalı və ümumdünya əzəməti haqqında illüziyalardan qurtulmalı olacaq. Əks təqdirdə Rusiyanın heç bir hərbi-texniki yardımı ona kömək etməyəcək. Axı, dağıtmaq arzusu beyində başlayır.\nMüəllif: Nicat Hacıyev 25 Fevral 2021 18:14


İvan Qonçarov - "Oblomov" əsəri ilə tanışlıq və məzmunu » KitabYurdu.org\nKitabYurdu » Kitab » Dünya Ədəbiyyatı » İvan Qonçarov - "Oblomov" əsəri ilə tanışlıq və məzmunu\nKlassik Rus ədəbiyyatının ən yaxşı nümunələrindən biri hesab olunan “Oblomov” əsərinin bir fəsili olan ”Oblomovun Yuxusu”, İvan Qonçarov tərəfindən 1849-cu ildə jurnalda dərc etdirilir. Lakin, əsər bir müddət fasilədən sonra1859-cu ildə “Oteçestvenniye Zpiski” jurnalının ilk dörd nömrəsində çap olunmuşdur. Qonçarov, əsərin çapından bir ay əvvəl tamamlamasını bu şəkildə izah edir: “Belə bir böyük romanın bir ay içərisində yazılması mümkünsüz kimi görünür. Ancaq unutmayın ki, bu əsəri uzun illər beynimdə daşıdım və onu sadəcə olaraq kağıza köçürmək qalmışdı.”\nƏsərimizin baş qəhrəmanı Oblomov, atasından miras qalan Oblomovka kəndinin sahibi olan bir əsilzadədir. Yüksək təhsil almış və bir müddət dövlət məmuru olaraq xidmət etsə də, sonra bezərək işindən ayrılmışdır. Vaxt keçdikcə artıq cavanlığında xəyal etdiyi həyatdan uzaq düşmüş, yaşı otuzu keçmiş Oblomova, ətrafdaki hər şey mənasız görünməyə başlamışdır. Əsər Oblomovun doğumundan ölümünə qədər olan həyatını əks etdirdiyi kimi, özündə nihilizm və ekzistensializm kimi cərəyanların da izlərini daşımaqdadır.\nOblomovun bağlı olduğu əşya isə yatağıdır. Yatmaq və yatağından qalxmamaq onun üçün yorğunluqdan yaranan bir ehtiyac deyildi. Bu onun təbii halı idi. Hər zaman planları haqqında düşünən obraz, planlarını həyata keçirməklə bağlı yaşadığı problemləri həll etmək üçün heç bir cəhd etməmişdir. Qısaca desək, Oblomov düşünmək və xəyal qurmaq mərhələsi ilə reallıq arasında heç bir körpü qura bilməmişdir. Müəllif, bu halına görə xalqını təsvir etmiş və kütlənin sahib olduğu oblomovluğun, geridə qalmışlığın xalqı daha da geriyə sürüklədiyini deməyə çalışmış və Oblomovluğun rus xalqı üçün böyük bir bəla olduğunu dilə gətirmişdir.\nStoltz, Oblomovun ən yaxın dostudur. Oblomovun əksinə Stoltz daha hərəkətli və uğurlarla dolu bir həyat tərzinə sahibdir və davamlı olaraq səyahət etməkdədir. Stoltzun həyat dərsi Oblomovun yuxusudur. Çünki, onu irəli aparacaq olan Stoltzdur. Stoltz, Avropanı, Qərb sakinlərini və onların sahib olduqları ciddi və intizamlı bir həyatı təmsil edir.\nOblomovun passiv həyat tərzinə son qoyan isə Stoltzun onunla tanış etdiyi Olga obrazıdır. Olga da öz düşüncə tərzinə görə heç də Stoltzdan geri qalmır və Oblomovu yenidən cəmiyyətə qazandırmağa çalışır. Ancaq Olganın xarakterində özündən razılıq hiss olunur.\nDxilində, fikirlərini və hədəflərini həyata keçirdiyi üçün özü ilə fəxr etmə düşüncəsi yatır və növbəti hədəflərindən biri də Oblomovdur. Ancaq Oblomov ilə münasibəti ayrılıqla nəticələndiyi üçün Olga bir müddət depresiyyaya düşsə də, əsərin sonunda Stoltzla evlənərək xoşbəxt bir həyat yaşamağı bacarırlar.\nOlgadan ayrıldıqdan sonra yenə Oblomovluğa qayıdan Oblomov yeni kirayədə qaldığı evin sahibəsi, iki uşaq anası Agafya ilə münasibət qurur. Oblomova hər zaman sadə olan Agafya, sadə, bəyinə bağlı şəhərli bir qadındır. Agafya ilə müqayisədə Olga isə gözəl, ağıllı və davamlı olaraq müsbət mənada dəyişən rus qadını obrazını təmsil edir.\nOxuculura tərəfindən tənbəl hesab edilməsinə baxmayaraq, romanda ən tənbəl obraz kimi Zaxar göstərilib. Oblomov düşündüklərini həyata keçirə bilmədiyi üçün hər zaman əzab çəkmişdir. Ancaq Zaxar isə sadəcə tənbəl olmuş və kefinə düşkün etmədiyi işlərin nəticəsini zərrə qədər də düşünməyən və bütün bunları ciddiyə almayan bir obraz təsiri bağışlayır.\nİvan Qonçarov-Oblomov əsərini Türk dilində EPUB formatında elektron formada oxumaq istəyənlər aşağıdakı e-keçiddən yükləyə bilər.\nOxundu - 3 275\nOxundu - 91 155


Tramp Qafqaz dövlətlərini tarixi seçim qarşısında qoyub - Rəsmi Bakı AB, Rusiya, Türkiyə, Çin və İranla bir sıradadır - TƏHLİL - Hürriyyət\nTramp Qafqaz dövlətlərini tarixi seçim qarşısında qoyub – Rəsmi Bakı AB, Rusiya, Türkiyə, Çin və İranla bir sıradadır – TƏHLİL\n10:01 - 11 May, 2018\nAmma, bax, ikinci əməliyyat meydanı kimi Cənubi Qafqaz dövlətlərini göstərirlər. Amma ABŞ və NATO ilə yalnız “irəliləmiş” münasibətlərə malik olanları. Söhbət birinci növbədə bölgədə Qərb siyasətinin artıq çoxdan alətinə çevrilmiş Gürcüstandan gedir. O, ikinci planın “aktyor”udur – ABŞ onun ərazisindən gərəkdiyi halda arxa cəbhə dayağı kimi faydalana bilər. Vaşinqton son illərdə Vaziani və Marneulidəki aerodromların, habelə Batumi limanının rekonstruksiyasına xeyli məbləği təsadüfən ayırmayıb.\nDüzdür, Gürcüstanın İranla ümumi sərhədi yoxdur, Ermənistan isə güman etmirəm ki, öz üzərindən uçuşa icazə verər, amma axı Azərbaycan üzərindən hava dəhlizi var. Bu halda amerikalılar Bakıyla anlaşmalı olacaqlar. Azərbaycanla İran arasında saziş qüvvədədir – buna əsasən, onlar bir-birinin maraqlarına qarşı hərəkət etməməlidir. Amma, necə deyərlər, Amerika “təsərrüfatında” hər şey işə yarayır.\nBakı da Tiflis kimi ABŞ və NATO ilə Əfqanıstanda hərbi əməkdaşlıq təcrübəsinə malikdir. Azərbaycanın keçmiş maliyyə naziri, professor Fikrət Yusifov hadisələrin bu cür gedişatı haqda xəbərdarlıq edir. Birincisi, o, qeyd edir ki, “iqtisadi sanksiyalar İranla əməkdaşlıq edən ölkələrə, o cümlədən, Azərbaycana istər-istəməz təsir edəcək”. İkincisi, “İrana qarşı müharibə Azərbaycandan da yan keçə bilməz” və “belə bir durum bölgədə ta yeni münaqişə ocağı meydana çıxanacan barış və sabitliyi pozacaq”.\nBakı politoloqları İlqar Vəlizadə və Zərdüşt Əlizadənin hesab etdikləri kimi, burada problem bundadır ki, “İran və Azərbaycanın münasibətləri heç vaxt “cilalı” olmayıb və həmişə bütünlükdə ziddiyyətlərə malik olub, amma ziddiyyətlər ikinci plana keçib, çünki iki ölkənin praqmatik maraqları önə çıxıb”.\nHər necə fırladılsa da, amma bu, bölgədə qüvvələr düzülüşünü özgə cür müəyyən edən seçimdir. Azərbaycan bu yöndə təəccüblü şəkildə Rusiya, Çin və Avropa Birliyi ilə bir sırada görünüb. Əlbəttə, habelə ABŞ prezidentinin hərəkətini dəstəkləməyən Türkiyə ilə bir yerdə və hazırda Vaşinqtonun dəstəklədiyi İsrail və ərəb ölkələri koalisiyasından qıraqda. İndi amerikalıların buna necə reaksiya verəcəklərini gözləmək qalır.Amerika hələlik Azərbaycan, İran və Rusiyaya xeyli gəlir vəd edən və Avropaya da əlverişli olan “Şimal-Cənub” Azərbaycan-Rusiya-İran birgə layihəsinə sanksiyalar tətbiq etməyib. Azərbaycanın “Şahdəniz” qaz kondensatı yatağı və “Cənub axını” layihələrinin çalışmalarına da toxunulmur, amma bunlar Trampın baxış sahəsindədir.\nAncaq yalnız hələlik. Axı Vaşinqton Avropanın energetik təhlükəsizliyinin təminatı problemlərinə görə narahatlıqdan əl çəkib və bununla bağlı Cənubi Qafqaz bölgəsindəki energetik logistika ABŞ-a maraqlı deyil. Qaldı ki, Azərbaycana, o, indi yalnız Ağ Evdən diktə olunan və riayət edilməməsi respublika ətrafında hərbi-siyasi durumu gərginləşdirə biləcək müəyyən şərtlərlə amerikalılar üçün strateji tərəfdaş rolunda çıxış edə bilər. Bəs Bakı üçün alternativ nə ola bilər? Tehranla nüvə sazişindən çıxdığını elan etmiş Vaşinqtonun əsas məqsədinin məhz nədən ibarət olduğu tezliklə aydınlaşacaq. Ən müxtəlif, amma əsla nikbin olmayan proqnozlar verilir. Rusiya xarici işlər naziri vəzifəsini icra edən Sergey Lavrovun dediyi kimi, “şübhəsiz, birincisi, nail olacağıq ki, bu, nüvə sazişini pozmasın” və“ikincisi, İran İslam Respublikasınn başqa tərəfdaşlarına hər hansı eksterritorial təsirin olmamasına nail olacağıq”.\nƏvvəlki məqaləABŞ və Şimali Koreya prezidentlərinin görüşü nə vəd edir? – TƏHLİL\nNövbəti məqalədəBakının 3 rayonunda yayılan pis qoxu ilə bağlı NAZİRLİK XƏBƏRDARLIQ ETDİ


Dünyanın dörd bir yanından ölkəmizə gələn turistlər Azərbaycanın zəngin mədəni irsi, tarixi abidələri, incəsənəti ilə heyranlıqla tanış olurlar. Ölkəmizin bir sıra bölgələri bu tarixi-mədəni zənginliyi özündə yaşadır. Bu sırada Abşeron torpağının, Bakı kəndlərinin özünəməxsus yeri var.\nÖtən yay (iyul-avqust) Bakı kəndlərinin bir qisminə baş çəkərək görməli yerləri, mədəni, tarixi irsi, etnoqrafiyası haqqında bilgi və təəssüratımızı oxucularla bölüşmüşdük. Həmin silsilədən yazıları davam etdiririk. Bu dəfə yayın cırhacırında dincəlməli, mənalı istirahət etməli, gəzib-görməli məkanlardan birinə - Pirşağı kəndinə baş çəkdik.\nPirşağı kəndinin tarixi\nBakının qədim kəndlərindən olan Pirşağının tarixi orta əsrlərə gedib çıxır. Lakin mənbələrdə bu barədə dəqiq tarixi bilgilərə rast gəlmədik. Xəzərin sahilində yerləşən Pirşağının etimologiyası haqqında isə müxtəlif versiyalar mövcuddur. Alimlərin bir qismi “Pirşağı” sözünün etimologiyasını “Pir Şahı” kimi izah edirlər. Kəndin yaşlı sakinlərindən olan Pirşağı məscidinin axundu Sənan dayı da bu etimologiyanı tutarlı sayır. Onun sözlərinə görə, Pirşağının min ildən çox yaşı var: “Kəndin yaşı Tataz pirinin yaşı ilə ölçülür. Burada əsrlərdən bəri Pir Şahinin və onun müridi, Şeyx Məhəmmədin məzarüstü abidəsi var. Tataz piri ziyarətgah olmaqla yanaşı həm də müalicəvi məkan kimi fəaliyyət göstərir. Ekzema xəstəliyinə tutulan adamlar pirə gəlib, ətrafdan otu qırıb, yaxud torpaq götürüb dərilərinin zədələnmiş yerinə sürtüb, müalicə olunurlar. Bu vərdiş həmin yerdə ekzema müalicəsində işlənən nəbatat növlərinin və şəfalı palçıqların mövcud olduğunu sübut edir. Vaxtilə burada fəaliyyət göstərmiş alim, təbib Pir Şahinin də məhz təbiətin bu sirlərinə yaxşı bələd olduğu üçün müalicəsi yaxşı nəticələr vermişdir. Kəndbəkənd, şəhərbəşəhər müalicəyə gələnlər Pir Şahinin adını əbədiləşdirmiş, onu müqəddəsləşdirmiş və məkan da onunla əlaqədar Pir Şahı (Pirşağı) adını almışdır”.\nDaha bir fərziyyəyə görə, “Pirşağı” ərəb mənşəlli sözdür, “Pir aşiqləri” mənasına gəlir. Dilşad Xəqaniqızının “Pirşağı dünyası” adlı kitabında kəndin adı ilə bağlı başqa versiya da irəli sürülür. Qeyd olunur ki, Pir sözü türkcə “bir” (birinci) - öndə gedən mənasını verir.\nSənan dayının bildirdiyinə görə, lap qədim zamanlardan Pirşağıda yaşayan tayfalar Şıxlılar olub. Sonra burada Məmmədsəfililər, Canahməmmədlilər, Əcəbsalam övladları, Bayramlılar, Nağıyevlər, Hüseyncanlılar və başqa tayfalar məskunlaşıb.\nXIX əsrin sonlarında buranın molla və axundları İraq və Nəcəfi-Əşrəfdə oxuyub alimlik dərəcəsinə kimi yüksəlmişlər. Axund Ağa Əlizadə, axund Hacı Zeynal Abidin, Hacı Əbu Salam, Hacı Məcid, Əli İsgəndər, axund Rəşid, Əhəd Məhəmməd Tağı oğlu, axund Sadıq və başqalarının adları Pirşağı tarixinə düşmüşdür. Qafqaz müsəlmanlarının ilk şeyxi axund Zeynalabdin də Pirşağı kəndindən idi.\nPirşağı əhalisinin əsas məşğuliyyəti heyvandarlıq, quşçuluq, əkinçilik olmuşdur. Bakı kəndlisi öz gündəlik ərzaq tələbatını bağ və bostanı, şəxsi təsərrüfatı hesabına ödəyirdi. Hətta kəndin yaşlı sakinlərinin dediyinə görə, müharibə vaxtı əhali aclıq nə olduğunu hiss etməyib. Ailənin əti, yağı, südü, qaymağı öz təsərrüfatından olduğu üçün o qədər də çətinlik çəkmirdi.\nPirşağılıların ənənəvi fəaliyyət sahələrindən biri də bağçılıqdır. XIX əsrin ikinci yarısından başlayaraq bəzi milyonçular (H.Z.Tağıyev, M.Nağıyev və b.) Bakı ətrafı kəndlərdə xüsusi istirahət bağları, yaşıllıq guşələri saldırırdılar. Həmin bağlar bu gün də qalmaqdadır. Dənizkənarı sahələrdə Pirşağı bağları yerləşir. Bağlara əhali yalnız yay mövsümündə köçür.\nHazırda Pirşağının 13 min nəfərdən çox əhalisi var. Erməni qüvvələrinin Dağlıq Qarabağ və ətraf rayonları işğal etməsi nəticəsində köçkün düşmüş əhalinin bir qismi (təxminən 5 min nəfər) Pirşağıda yerləşib. Pirşağıda bir orta məktəb binası, bir internat tipli məktəb, klub, kitabxana, ambulatoriya, təcili yardım stansiyası, “Qızılqum” oynaq-dayaq xəstəliklərinin müalicəsi sanatoriyası var.\nPirşağı həm də bir çox tanınmış alim və geoloqların böyüyüb boya-başa çatdığı məkandır. Tanınmış neftçi-alim, ARDNŞ-in birinci vitse-prezidenti Xoşbəxt Yusifzadə, general Kərim Kərimov, geoloq Akif Əlizadə, Firuz Hacızadə, axund Ağa Əlizadə, tarix elmlər namizədi İslam Yusifzadə bu torpağın yetirmələridir.\nKənd sakinlərinin verdiyi məlumata görə, Pirşağıda iki pir, 3 hamam, 4 ovdan olub. Birinci qədim pir dənizə yaxın ərazidə yerləşmiş, lakin sonralar adamlar bu ərazidən köçdükdən sonra torpaq altında qalmışdır. Məlumdur ki, Pirşağı özünün güclü şimal küləklərilə məşhurdur. Güclü tufanlar nəticəsində dənizkənarı yaşayış yerləri torpaq altında qalıb.\nPirşağının mərkəzi kimi tanınan “Seyid Qədir” məscidi qədim tarixi abidə kimi qorunur. Deyilənlərə görə, məscidin 600 ildən çox yaşı var. Sovet hökuməti qurulandan sonra məscidin fəaliyyətinə qadağa qoyulub. Bir müddət taxıl anbarı kimi istifadə olunub. Hazırda məscid yenidən fəaliyyət göstərir.\nPirşağıda dəniz qırağında qum hamamı kimi tanınan, XIX əsrdə tikilən “Hacı Şahverdi” hamamı da maraqlı quruluşuna görə fərqlənir. Vaxtilə hamamın yanındakı quyudan şirin su çıxarılıb. Pirşağıda bu gün də qorunub saxlanılan ikinci hamam Kərbəlayı Abusalamoğlunun hamamıdır. Bu tikili də tarixi abidə kimi qorunur.\nPirşağı Mədəniyyət evində\nÖzünəməxsus tarixi olan Pirşağı Mədəniyyət evi bu gün də çoxşaxəli fəaliyyətini davam etdirir. 2008-ci ildə Heydər Əliyev Fondu tərəfindən yüksək səviyyədə təmir edilən mədəniyyət evində müxtəlif ansambl və özfəaliyyət dərnəkləri var. Mədəniyyət evinin direktoru Baba Ramazanov: “Son illər fəaliyyətimizi daha da genişləndirmişik. Əlamətdar günlərdə tədbirlər təşkil edir, gəncləri özfəaliyyət dərnəklərimizə cəlb edirik. “Üçlük” və “Əks-səda” ansambllarımız bayram günlərində kənd sakinləri qarşısında çıxış edir. Bu yaxında İsveçrədən gələn rəssamlarla görüş oldu. Kəndin istedadlı balaca rəssamları ilə birgə isveçli rəssamlar xalça üzərindən naxışlar seçərək həmin naxışları divar üzərinə həkk etdilər”.\nB.Ramazanov 2011-ci ilin “Turizm ili” elan olunması ilə əlaqədar “Gənc turist klubu” yaradıldığını da qeyd etdi: “Gənc turist klubu” layihəsinə Pirşağı qəsəbəsinin tarixi ilə tanışlıq, Bakı şəhərində yerləşən tarixi abidələrə ekskursiya və s. gəzintilər daxildir”.\nQeyd edək ki, Pirşağı Mədəniyyət evində məşhur neftçi-alim Xoşbəxt Yusifzadəyə həsr olunmuş xüsusi otaq da var. Burada X.Yusifzadənin fəaliyyəti ilə bağlı fotolar, kitablar, ona həsr olunmuş şeir, neft buruqlarının maketi və s. əşyalar gələn qonaqlara nümayiş olunur.\nMədəniyyət.- 2011.- 6 iyul.- S. 12.


“Şam bağı” istirahət mərkəzi - VISIT-TOVUZ.AZ - OFFICIAL VISITOR GUIDE\n“Şam bağı” istirahət mərkəzi\nİstirahət mərkəzi Tovuz şəhərinin mərkəzinə yaxın yerləşir. Ümumi həyətyanı sahəsi 2 ha-dır. Ümumilikdə 9 kotteci olan istirahət mərkəzinin, 2 nəfərlik 4 kotteci və 4 nəfərlik 5 kotteci mövcuddur. Kotteclərdə televizor, mini mətbəx və soyuducu vardır.\nQonaqların istirahəti üçün kotteclərdə terraslar qurulmuşdur. Bu istirahət mərkəzi ilboyu fəaliyyət göstərir. Müəssisədə 150 yerlik şadlıq sarayı və açıq, qapalı tipli restoranı vardır. Restoranlara gələn qonaqlara milli mətbəx nümunələrinə əsasən yeməklər təklif olunur.\nİstirahət mərkəzində gecələmənin qiymətinə səhər yeməyi daxil deyildir. Mərkəzin həyətyanı sahəsində geniş yaşıllıq zonası yaradılmışdır.\nQiymətləri 2 nəfərlik kottecdə 50 manat, 4 nəfərlik kotteclər isə 80 manatdan başlayır.\nƏlaqə nömrəsi: +99455 5071817


Dəriyə Canlılıq Verən Qidalandırıcı Maskalar » Qadınla.Com - Qadınlar Birİncidir!\nŞərhlər: Baxılıb: 7566\nDəriyə Canlılıq Verən Qidalandırıcı Maskalar Bilindiyinin əksinə evdə dəriyə qulluq üçün çox bahalı məhsullara ehtiyac yoxdur. Hər mətbəxdə olan vəsaitlərlə, nizamlı bir şəkildə addım-addım tətbiqləri izləməniz kifayətdir. Bir çox tərəvəzi, dərimizi gözəlləşdirmək və gəncləşdirmək üçün istifadə edə bilərik. Hazırlanması çox asan olan bu maskaları tətbiq edərək hamar və sağlam bir dəriyə qovuşa bilərsiniz. Dəri baxımı üçün əvvəlcə ehtiyacınız olanlar, saçlarınız üzünüzə düşməsin deyə bir saç bantı, kağız dəsmal, spirt, gündüz kremi, makiyaj təmizləmə pambığı və nəmləndirici süd. Dərinin bəslənməsi və canlanmasını təmin edən maskalar üzün gəncləşməsini, qan dövranının sürətlənərək oksigenin dəri altı toxumalarına çatmasını təmin edər. Necə Tətbiq olunar? Maskalardan iki tip torpaq vardır. Biri gil, digəri isə kaolindir. Bu torpaqlar maskalardan plomb maddəsi kimi istifadə edilir. Əmici bir torpaq olan gil ayaq pudrası və quru şampun olaraq da faydalıdır. Mayonez və ya krem вЂ‹вЂ‹koyuluğunda hazırlanan maskalar üzə sürüldükdən sonra ən az 15-20 dəqiqə kürək üstü uzanıb gözlənilməlidir. Daha sonra ilıq su ilə və ya dərinin cinsinə uyğun bitki mənşəli bir losyonla üz yuyulur. Dəri qurudursa üz qurudulduqdan sonra uyğun bir krem вЂ‹вЂ‹sürtülür. Dərisi yağlı olanların üzlərinə 1-2 saat heç bir şey sürməmək daha doğru olar. Dəriyə nüfuz edə bilməsi üçün bəzi gözəllik maskalarını üzə barmaq ucları ilə yüngül masaj edərək sürmək lazımdır. Ümumi qayda olaraq, maskalar göz qapaqlarına və göz altlarına qətiliklə sürülməməlidir. Kremlərdə, südlərdə, losyonlarda olduğu kimi, maskalar də tək-üzə deyil, boyuna da tətbiq olunmalıdır. Maskanı, təmizlənmiş dəriyə tətbiq etməyi unutmayın. Təbii maskalar Heç olmasa həftədə bir günü özünüzə ayırın. Həm istirahət edin, həm də gözəlləşin. Telefonu çıxarın. Ən sevdiyiniz mahnını çalın. Divanda uzanıb başınızdakı bütün düşüncələri silib özünüzü musiqinin ritminə buraxın. Siz rahatladıqca və içinizdəki stressi atdıqca dəriniz də rahatlayacaq və nəfəs almağa başlayacaq. Dəriniz artıq bəslənməyə hazırdır. Mətbəxə gedin və soyuducunun qapağını açın. Dəri tipinizə uyğun, ya da dəri problemlərinizə çarə olacaq vəsaiti alıb maskanı hazırlayın. Təbii maskalar, ani təsirli olub dərini nəmləndirir, təzələyir və qırışları aradan qaldırır. Ehtiva etdikləri maddələrə görə dəridəki funksiyaları da dəyişir. Bəziləri yağlı dərilərə yaxşı gələrkən, bəziləri quru dərilərə nəm qazandırır. Ancaq diqqət! Dəri tipinizə uyğun olmayan maddələri ehtiva edən bir maska, dərinizə zərər verə bilir. Məsələn; quru dəriniz varsa limon və qreyfrut kimi sitrus bitkiləridən uzaq dayanmanızda fayda var. Xüsusilə içində olduğumuz bu günlərdə çirkli havaya, sərt küləklərə və siqaret tüstüsünə məruz qalan dəriyə maska вЂ‹вЂ‹tətbiq etmək çox faydalıdır. Maskanı dərinizin vəziyyətinə görə həftədə 1 və ya 15 gündə bir tətbiq edə bilərsiniz. Meyvə, tərəvəz və yumurta kimi qidalardan ibarət maskaları evdə hazırlamaq həm çox asandır, həm də çox vaxt almır, üstəlik sərfəlidir.


ABŞ-Azərbaycan hərbi əməkdaşlığı müzakirə edilib (Yenilənib)\nFevralın 16-da Azərbaycanın müdafiə naziri Zakir Həsənov Azərbaycanda səfərdə olan ABŞ-ın Birləşmiş Qərargah Rəisləri Komitəsinin sədri general Cozef Danforla ğörüşüb.\nAzərbaycan Müdafiə Nazirliyinin mətbuat xidmətinin məlumatında deyilir ki, iki ölkə arasında hərbi əlaqələrin uğurla inkişaf etdiyini qeyd edən Z.Həsənov Azərbaycan ilə ABŞ arasında hərbi əməkdaşlıq, o cümlədən Silahlı Qüvvələrimizin NATO proqramları çərçivəsində fəaliyyəti, Əfqanıstanda həyata keçirilən "Qətiyyətli dəstək" qeyri-döyüş missiyasına verilən töhfə haqqında ətraflı danışıb.\nCozef Danford və Zakir Həsənov\nBölgədəki hərbi-siyasi vəziyyətə toxunan nazir münaqişənin beynəlxalq hüquq normaları çərçivəsində həllinə nail olunmasının vacibliyini vurğulayıb.\nMətbuat xidməti bildirir ki, C.Danford prezident İlham Əliyevin Silahlı Qüvvələrdə həyata keçirdiyi uğurlu islahatlardan xəbərdar olduğunu və ölkəmizin terrorizmlə mübarizədə iştirakını, o cümlədən sülhməramlılarımızın Əfqanıstandakı əməliyyatlarda yüksək peşəkarlığını diqqətə çatdırıb.\nQarşılıqlı maraq doğuran görüşdə Xəzər dənizində təhlükəsizlik məsələləri, kütləvi qırğın silahlarının yayılmaması, həmçinin ikitərəfli hərbi əlaqələrin genişləndirilməsi, treninqlərin keçirilməsi və hərbi təhsil məsələləri müzakirə olunub.\nAzərbaycana ilk dəfə səfər etdiyini bildirən C.Danford Rusiya Silahlı Qüvvələrinin Baş Qərargah rəisi ilə ikitərəfli görüşün Bakıda keçirilməsi üçün göstərilən səylərə və yüksək qonaqpərvərliyə görə Azərbaycan dövlətinin rəhbərliyinə minnətdarlığını bildirib.\nFevralın 16-da Bakıda səfərdə olan ABŞ-ın Baş Qərargah Rəisləri Komitəsinin sədri general Cozef Danford Azərbaycan müdafiə naziri Zakir Həsənovla görüşüb.\nABŞ səfirliyi Twitter səhifəsində yazıb ki, görüşdə Azərbaycanla ABŞ arasında hərbi əlaqələr müzakirə edilib.


Avropa Parlamentində Putinin mətbuat katibi Dmitri Peskovun qızı ilə bağlı böyük qalmaqal yaranıb – Avropanın Səsi\nYenixeber.org: Yelizaveta Peskova Fransadan olan deputat Emerik Şopradın yanında təcrübə keçir. O, deputatın ofisində rəsmən qeydiyyata da götürülüb.Şoprad mətbuata açıqlamasında nüfuzlu bir rusiyalı məmurun qızının onun komandasında işlədiyini təsdiqləyib. Və əlavə edib ki, bu, onun Avropa Parlamentindəki ikinci təcrübəsidir.\nDeputat Knut Flekenşteyn isə bildirib ki, Peskova kimi şəxslər Avropa Parlamentinin əməkdaşına çevriləndə bu, ictimai şəkildə elan edilməlidir: “Mən bu xanımın olduğu komitədə çalışıram. Şəxsən mən ona bir söz deməzdən əvvəl iki dəfə düşünərəm. Əgər aramızda Rusiya Federasiyasının bu qədər vacib şəxsinin ailə üzvü işləyirsə, bu, ən azı ictimai şəkildə elan edilməlidir”.(Strateq.az)


Microsoft SQL Server 2016 T-SQL yenilikləri. CHECKDB WITH MAXDOP | TechNet.Az\nInformasiya Texnologiyaları sahəsi çox dinamik inkişaf edir, proqramlar, serverlər hər zaman yenilənir. “Microsoft” şirkətinin məhsulları da daim yenilənir. Bildiyiniz kimi SQL Server 2016 bu ilin iyun ayında işıq üzü görəcək. Hal-hazırda isə SQL Server 2016 Release Candidate 3 Mıcrosoft saytında sınaqlar üçün yerləşdirilib. Həmin versiyanı yükləyib yeni imkanlarla tanış ola bilərsiniz.\nMicrosoft SQL Server 2016 yeniliklərinə həsr olunmuş keçən məqalədə DROP IF EXISTS funksiyası ilə tanış olduq. SQL Server 2016 Transact-SQL dilinin yenilikləri barədə mövzumuzu davam edirik. Bu gün biz sizinlə CHECKDB əməliyyatı zamanı yeni yaranmış imkanı ilə tanış olacağıq. Qısaca desək, CHECKDB əməliyyatına yeni bir funksionallıq əlavə edilib – MAXDOP funksiyası. MAXDOP funksiyası serverin Max degree of parallelism ayarının ilk hərflərindən ibarət olan bir abreviaturadır. Bildiyiniz kimi DBCC CHECKDB əməliyyatı verilənlər bazasının bütövlülüyünü və işlək vəziyyətdə olduğunu yoxlamaq üçün ən mühüm əməliyyatdır. Verilənlər bazası inzibatçılarının əsas alətlərindən biridir. İlkin təyinetməyə görə (default) DBCC CHECKDB əməliyyatı yerinə yetirilən zaman serverin prosessorları tam olaraq istifadə olunur, yəni bu əməliyyat axını CPU-nun bütün nüvələrini əhatə edir. Bu da serverin ümumi məhsuldarlığını aşağı salır. İndi bu əməliyyat üçün CPU nüvələrinin sayını məhdudlaşdırmaq olar. Bununla da serverdə paralel olaraq yerinə yetirilən digər əməliyyatlar üçün də yer ayırmaq olar. Əvvəl CHECKDB əməliyyatı zamanı başqa əməliyyatlar yerinə yetirildikdə bu əməliyyatlar çox gec gedirdi və ya heç başa çatmırdı çünki CHECKDB əməliyyat prosessorların bütün nüvələrini zəbt edirdi. Ümumi sintaksis belədir:\nDBCC CHECKDB(N'AdventureWorks2016CTP3') WITH MAXDOP = 2\nSonda əməliyyat üçün ayrılan nüvələrin sayını (əməliyyat axınına görə) təyin edirik. Başqa sözlə WITH MAXDOP funksiyası serverin max degree of parallelism ayarını “pozur” və təyin etdiyimiz qiyməti ilə dəyişir. Serverin Max degree of parallelism ayarı ilə daha ətraflı göstərilən səhifədən tanış ola bilərsiniz: SQL Server – Max Degree of Parallelism (MAXDOP). WITH MAXDOP funksiyası həmçinin DBCC CHECKTABLE və DBCC CHECKFILEGROUP əməliyyatları üçün də yararlıdır:\nDBCC CHECKTABLE('Production.Product') WITH MAXDOP = 2\nDBCC CHECKFILEGROUP(1) WITH MAXDOP = 2\nHəmçinin DBCC CHECKDB əməliyyatı zamanı filtrləşdirilmiş indexlərin və PERSISTED ayarı olan COMPUTED sütunlarının yoxlanılması prosesi optimallaşdırılıb. Böyük həcmli cədvəllərin yoxlanılması vaxtı azaldılıb.


Çin Məhsulun saxlanması və istifadəsi üçün təlimatlar İstehsal və Zavod | Teng'an\nBu məhsul, nəm bir qranul şəklində bir maye qoruyucu maddə olan bir pasta məhsuludur və xüsusi antioksidanlar və dağılma köməkçiləri ehtiva edir.\nAlüminium toz pastası məhsul təsviri\nMəhsulun adı qazlı beton üçün qaz yaradan bir vasitə olan qazlı beton üçün su bazlı alüminium toz pastasıdır. Qazlı betonun rolu, məhlulda silisium sönməmiş əhəng ilə qaz reaksiya vermək və incə və vahid baloncuklar meydana gətirmək üçün kimyəvi reaksiya vermək, məsaməli betonun məsaməli bir quruluşa sahib olmasıdır.\nBu məhsul, nəm bir qranul şəklində bir maye qoruyucu maddə olan bir pasta məhsuludur və xüsusi antioksidanlar və dağılma köməkçiləri ehtiva edir. Alüminium toz ilə müqayisədə toz yaratmaq asan deyil, statik elektrik enerjisi istehsal etmir, nəmdən qorxmur, əllə çəkmək üçün əlverişlidir və müəyyən bir köpük sabitləmə funksiyasına malikdir. Qazlaşdırma üçün təhlükəsiz və qənaətli yeni bir məhsuldur.\nBu məhsulun normal istifadəsini təmin etmək üçün qeyd edin:\n1. Məhsul quru, havalandırılmış və sərin bir anbarda saxlanılmalıdır;\n2. Qazlama təsirinə təsir göstərməməsi üçün su, turşu, qələvi, aşındırıcı məhsullar, istilik mənbələri, yanğın mənbələri və s. Təcrid olunmalıdır;\n3. Məhsul istifadə edildikdə dərhal istifadə olunmalı və digər xarici cisimlərin qarışmaması üçün çıxarıldıqdan sonra vaxtında möhürlənməlidir;\nAAC alüminium pastası sarışın, lopa tozu, mineral həlledici, xüsusi su həlledicisi, sürfaktanın istehsal etdiyi həssas emal halına gəlir. Sabit performans, yüksək aktivlik, istifadəsi rahat, suda asan səpələnmə xüsusiyyətləri xüsusiyyətinə sahib olan, alüminium indeksini dəyişmədən əridikdən sonra aşağı temperaturda və dondurma şəraitində beton tökmə istehsalının işlənməsinə köməkçi ola bilərsiniz. silikat məhsulun qatqısı və köpükləndiricisi, ümumi indeks ölkəyə çatır və ya JC / 407-2000 icra standartına çatır.\nƏvvəlki: İstehsalat avadanlığı haqqında\nNövbəti: Alüminium tozunun qazlı betona təsiri\naac blokunda istifadə olunan alüminium toz\nyüngül blok üçün alüminium pastası aac


Putin Kazandakı hadisədə həlak olanların yaxınlarına başsağlığı verdi\n19:00 01 Avqust 2021\n14:21 11.05.2021 Qısa URL\nRusiya prezidenti, həmçinin Kazanda baş evrən hadisə nəzərə alınaraq vətəndaşların istifadəsində olan silahlarla bağlı qaydalırn sərtləşdirilməsi barədə də tapşırıq verib.\nBAKI, 11 may — Sputnik. Rusiya Prezidenti Vladimir Putin Kazan məktəbində baş vermiş atışma nəticəsində həlak olanların yaxınlarına dərin hüznlə baş sağlığı verib.\nBu barədə RİA Novosti Kremlin sözcüsü Dmitri Peskova istinadla məlumat yayıb. Onun sözlərinə görə, Rusiya prezidenti, həmçinin Kazanda baş evrən hadisə nəzərə alınaraq vətəndaşların istifadəsində olan silahlarla bağlı qaydalırn sərtləşdirilməsi barədə də tapşırıq verib.\nÖlkə başçısı hadisənin yerində araşdırılması üçün bir sıra rəsmi şəxslərin Kazana getməsini tapşırıb.\nQeyd edək ki, bu gün səhər saatlarında Tatarıstan respublikasının paytaxtı Kazan şəhərindəki 175 saylı məktəbdə naməlum şəxslər odlu silahdan ətrafa atəş açmağa başalyıblar. Daha sonra hadisə yerində pratlayış səsi eşidilib.\nSonradan hadisənin iki yeniyetmə tərəfindən törədildiyi və onlardan birinin artıq zərərsizləşdirilidyi bildirilib.\nHadisə yerinə 21 təcili yardım briqadası göndərilib. Tatarıstan prezidenti Rüstəm Minnixanov, respublikanın səhiyyə naziri Marat Sadıkov və bölgə prokuroru İldus Nafikov dərhal hadisənin baş verdiyi məktəbə yollanıblar.\nTatarıstan rəhbəri Rüstm Minnixanov hadisəni şərh edərkən 7 məktəblinin həlak olduğunu deyib.\n"Hər şeydən əvvəl bu böyük bədbəxtlikdir. Yeddi uşağımızı itirdik. Onlar səkkizinci sinif şagirdləri idi. Dörd oğlan, üç qız. Onlar burada, üçüncü mərtəbədə həlak olublar", - deyə Minnixanov hadisə yerində Rusiya mediasına müsahibəsində bildirib.\nOnun sözlərinə görə, xətəxanaya yerləşidirilən 16 nəfərdən də 12-i azyaşlıdır.\nBaş vermiş hadisə ilə əlaqədar mayın 12-i Tatarısatanda matəm günü elan olunub.


Kamran Ağayevin “Beşiktaş”a keçidi niyə alınmayıb? - Açıqlama\nAzərbaycan millisinin qapıçısı hazırda “Boavişta”da çıxış edən Kamran Ağayev qış “transfer pəncərəsi” zamanı Türkiyə və Belçikadan təklif alıb. Strana.az xəbər verir ki, qardaş ölkədən “Beşiktaş” onun keçidində maraqlı olub.\nBelçikadan isə “Anderlext” təcrübəli əlcək sahibini heyətində görmək istəyirmiş. Lakin Kamranın hazırki klubu “Boavişta” qapıçımızın keçidinə mane olub. Portu təmsilçisi Ağayev üçün onu istəyən klublardan 2 milyon avroya yaxın pul tələb edib. Bu səbəbdən futbolçumuzun transferi baş tutmayıb.\nHazırda zədəli olan Kamran Ağayev komandası ilə birlikdə məşq etmir. Qapıçı açıqlamasında mövsümün sonunda Portu klubundan ayrılacağını da açıqlayıb.\n“Qafqazinfo”ya danışan futbolçu qış “transfer pəncərəsi”ndə təkliflə aldığını təsdiq edib: “Bəli, yaxşı təkliflər var idi. O zaman ““Neftçi”yə keçir” yazırdılar və mən gülürdüm. Çünki Avropanın daha yaxşı klublarına getmək variantım ortaya çıxmışdı. Lakin mənə qoyulan yüksək transfer məbləği buna imkan vermədi. Söhbət 100-200 mindən getmir. Daha böyük pullardan gedir. Həm də bu işə o qədər menecerlər qarışmışdı ki...Mən zədəli olanda yaxın durmayanlar, oynadığım vaxt gəlib “onun meneceriyəm” deyirdilər. Hamı məni qitə meydanlarında görmək istəyir.\nÖzüm isə bunu hamıdan çox istəyirəm. Çempionlar Liqasında. Avropa Liqasında oynamaq arzumdur. Bilirsiniz ki, “Boavişta” o gücə malik deyil. Yayda bitən müqaviləmi uzatmayacağam. Mən hazırda zədəliyəm. Amma zədəmi sağaltsam belə, heyətdə yer almayacam. Çünki burda belə şey var: müqaviləmi uzatmadan meydana buraxmayacaqlar. Mən də oynamağa görə müqaviləmi uzatmaq istəmirəm. Peşəkar olaraq düşünürəm və daha yaxşı olmasını istəyirəm. Mövsüm sonu baxacağıq və dəyərləndirəcəm. Avropanın daha güclü çempionatlarında oynamaq şansım çoxdur”.\nBaxış - 289 Şərhlər - 0 Yüklənmə tarixi - 18-02-2017, 13:56


12:08 02 İyun 2015 219 dəfə oxunub\nBiznesin (alverin) sadə və qısa tərifi var: ucuz alıb, baha satmaq. Mən bunu elə belə, sözgəlişi və biznesdən az-çox anlayışımı nümayiş elətdirmək üçün dedim. Və bir sual: Şərqlə Qrəbin, müsəlmanla xaçpərəstin alverinin fərqi nədədir? Yenə də hamımıza aydın olan cavab: xaçəpərəstlər müştəri yığandan sonra malın (xidmətin) keyfiyyətini artırır, qiyməti aşağı salır. Müsəlmanlar isə tam əksinə, müştərilər artdıqca malın keyfiyyətini aşağı salır, qiyməti artırır...\nBunu da elə belə dedim, fəlsəfi görüşlərimi püxtələşdirmək üçün, yəni mırta.\nKeçək əsas məsələyə, al-verə.\nQoca bir qadın alça satanın yanında dayanıb növbəsini gözləyir, sifariş eləməyə çəkinir. Kənardan gələnlər də heç bir ədəb-ərkan gözləmədən, istədiyini alır və gedir. Növbə mənə çatanda satıcıya deyirəm ki, bu xanımı yola sal, çünki məndən qabaqdır. Özgə dildə danışan həmin qadın ovcunu açır və satıcıya güclə eşidiləcək səslə deyir ki, bu pula düşən alçanı ona versin. Satıcı onun əlinə baxır, xırda pulları görəndə əsəbiləşir və acıqlı-acıqlı deyir:\n- Kimdi onları sayan! Get evində otur də! Ağzında dişin də yoxdu!\n- Bəlkə onun ürəyi evdə oturmağı yox, alçanı istiyir deyirəm.\n- Ona nə düşəcək!? - satıcı deyir, - heç tərəzi də götürməz.\n- Ona yarım kilo alça ver, - deyirəm, - mənə də bir kilo çək.\nQadın ona hədiyyə kimi verilən alçanı almaq istəmir. Gəlindən həyalıdır. Mən onu dilə tuturam ki, bunu sizə oğul, kürəkən, qohum kimi hədiyyə edirəm. Nəhayət, razılaşıb gedir. Gedə-gedə, bəlkə də evinə çatana kimi, mənə dua-səna eləyir...\nBaşqa bir gün ət satan qəssab (sir-sifətindən də, hərəkətlərindən də qəssablıq yağır) qoca bir qarıya yarım kilo ət vermək istəmir. Deyir ki, yarım kilo əti hardan alım, sənə verim. Cavan bir oğlan işə qarışır. Görünür, o yaşda nənəsi var, ya elə bu cür tərbiyə alıb. Deyir ki, sən mənə üç kilo yarım ət çək, amma yarım kilonu ayrıca. Qəssab (satıcı yox, ha) razılaşır və qadının arzusu yerinə yetirilir.\nDaha bir misal. Hay-küylü bazarda iki kilo kartof istəyən müştəridən satıcı imtina edir və deyir ki, beş kilodan kəm kartof satmır. Onda alıcı hirslənir və qayıdır ki, mənə bir ton kartof çək. Satıcı da deyir ki, o qədər kartofu yoxdu. Mübahisə qızışır və dava başlayır. Əsl müsəlman davası. Alıcı satıcını döyür. Sonra başqa satıcılar həmkarlarına qəhmər çıxır. Tərs kimi alıcının da yanında bir pəzəvəng var. Görünür, ona görə də özünü inamlı aparır. Biz də, yəni başqa alıcılar da manyaklar kimi, bu vurhavurdan ləzzət alırıq. Bu zaman hardasa gizlənmiş bazar nəzarətçiləri peyda olur və dalaşanları özlərilə aparır.\nKimsə böyürdən deyir:\n- Müsəlman ki, müsəlman. A bala (satıcını nəzərdə tutur), sənə iki kilo kartof lazımıydı?\nBaşqa birisi qəribə təklif verir:\n- Bu cür satıcılarla belə danışmaq lazımdı. Yoxsa ki, miniblər belimizə.\nBu zaman arabaçı gəlir, hansısa alıcının ayağını tapdayır. Söyüşün biri bir qəpik, amma yumruqlarını işə salmaqdan qorxurlar. Bayaqkı “gözü çıxmış qardaşlarından” dərs aldıqlarına görə. Əvəzində isə özlərindən başqa, yuxarıdan aşağı - hamını günahkar tuturlar.\nEvə gələndə məni məşhur bir sual düşündürür: Nə etməli?\nÖzüm cavab verirəm: Heç nə. Sadəcə biz çox pis alverçilərik...


M. Hüseynzadə küçəsi.\nXırdalanda mərkəzdə Bakı-Sumqayıt yolundan və avtobus dayanacağından 50 metr marketlərdən və məktəbdən isə 100 metr aralıda yerləşən 6 mərtəbəli binanın 5-ci mərtəbəsində 1 otaqlı əla təmirli mənzil satılır. Binada tam yaşayış var. QAZ və Kombisi var. Mətbəx mebeli hədiyyə verilir. Alqı-Satqı xərclərini satıcı öz üzərinə götürür. Qiymətdə razılaşmaq olar


“Qaynımın gözü düşdü mənə... ərim dedi, fahişəsən, 8 bıçaq vurdu...” Azərbaycanlı qadının DƏHŞƏTLİ HƏYATI » AzadQadin.Az - Qadın İnformasiya Portalı\nBanu. | 17-10-2017, 18:09\nElnarə (ad şərtidir) "Təmiz Dünya” qadın sığınacağının onlarla sakinlərindən biridir. Sığınacağa sentyabr ayında gəlib. Azərbaycanlıdır. Yeniyetməykən Türkiyəyə - xalasının yanına köçüb, elə o vaxtdan da orada yaşayıb. Doğuş xərci Azərbaycanda ucuz olmasaydı, yəqin bu gün o, bu sığınacaqda olmayacaqdı.\nAzadQadin.az xəbər veri ki, həyat hekayəsini Lent.az-a danışır.\n***1990-cı ildə Sumqayıtda doğulub. Ailənin tək qız övladıdır, 3 qardaşı var.\n- 5 yaşım olanda atam bizi atıb, getdi Tatarıstana. Atam gedəndə balaca qardaşım anamın qucağında idi. Gedəndə demişdi, 4 uşağım var, gedib pul qazanım, uşaqlara ev alım, böyüyəndə yaxşı yaşasınlar. Anam baxdı atam gəlmir, pul da yollamırdı, dedi, gedim görüm orada nə iş görür?! O qədər ac qalırdıq ki, ağacın yarpaqlarını yeyirdik. Bizi dayıma tapşırıb, getdi. Bir də xalamın qızı vardı. 13-14 yaşı olardı. Anam ora gedəndə görüb ki, atam Güləndam adında qadına ilişib. Atam anamı geri göndərmək istəyəndə anam deyib ki, özünü maşının altına atacaq. O da qorxub geri yollamayıb. 7 yaşım vardı, atam bizi də Tatarıstana apardı. Orada atam daim anamı döyürdü ki, niyə gəldin? Hətta yalandan demişdi ki, guya anam onun bacısıdır. Qonşuların yanında anama "bacı” deyirdi. Qonşular anamdan soruşanda anam "mən onun arvadıyam”, deyib. Anamı yolun ortasında döyərdi. Güləndamla birgə içki içərdilər. Bir dəfə atama dedim, o qadın bir də bizim evə gəlməsin. Həmin vaxt Güləndam içəri girib dediklərimi eşitmişdi. Buna baxmayaraq, yenə də gəlirdi. Atamın pulu vardı. Sumqayıtda 5 pullu kişidən biri idi. O qadın atamın bütün pulunu yeyəndən sonra dalından bir təpik vurdu. 17 yaşım olanda pasport almaq üçün Azərbaycana döndüm. Xalam Türkiyədə yaşayırdı, məni yanına çağırdı. Dedim, yox, anam gəlsin sonra. 1 il sonra anam gəldi, pasport çıxardıb getdik Türkiyəyə. 3 ay sonra qismətim çıxdı, 19 yaşımda türklə ailə qurdum. Əvvəl yaxşı dolanırdıq, 2 qızım oldu. Hiss edirdim ki, yoldaşım yavaş-yavaş mənə qarşı soyuyur. Subay qaynım hərbi xidmətdən gəldi, mənə göz qoydu. Anam da bizimlə yaşayırdı. Ona dedim, dedi, boş ver, qızım, Allaha həvalə et. "Yaxşı”, dedim. 6 ay keçdi, məndən əl çəkmirdi. Evdə tək olanda "yataq otağına keçəkmi”, "alt paltarın nə rəngdi” deyə soruşurdu. Axırda yoldaşıma dedim, inanmadı. Anası dedi, oğluma böhtan atırsan. Qaynımı çağırdım, dedim, həqiqəti de. Dandı. Şok oldum. Dedim, Nazim, sənin gözün məndə var, sən də bir gün evlənəcəksən, əgər mən haqlıyamsa, inşallah, mənim ərimin də gözü sənin arvadında olar. Qarğadım və əşyalarımı toplayıb, evdən çıxdım.\n- İşi məhkəmədədir. Xəstəxanadan çıxanda da mən əl çəkmirdi. Feysbukda yazdım, "Canı verən Allah, alan Allahdır. Kimsə canımı ala bilməz”. Sırf o oxusun deyə yazdım. Hər zaman qələbəlik yerlərlə gedib-gəlirdim. Bir gün işdən çıxanda yenə qarşıma çıxdı. Qorxudan əlim-ayağım titrədi. Dedim, yenə bıçaqlayacaqsan? Birinci dəfə öldürə bilmədin, bəlkə bu dəfə ürəyimdən vurasan ki, yaxşı ölüm. Dedi, yox, üzr istəmək üçün gəlmişəm. Dedim, nəyin üzrü? Birdən mən ölsəydim? Qızlarım anasız qalsaydı, sən həbs olsaydın, necə olacaqdı qızlarımızın halı? Dedi, qısqanclıqdan etdim. Məsələnin əslini sonradan öyrəndim. Rəfiqəm vardı, Türkiyədə qadın sığınacağında dost olmuşduq. Bir nəfər onu yanımda görüb mənə dedi, xəbərin var, rəfiqən qız satır? Buna görə rəfiqəmlə əlaqəmi kəsdim. O da məndən qisas almaq üçün keçmiş ərimə gedib deyib ki, Eda fahişə olub. Keçmiş həyat yoldaşım sonralar məni yanına çox çağırdı, mən getmədim.\n***Yuxarıda dediyim kimi, sığınacaq sakinləri axşam yeməyinə hazırlaşırdı. Kənarda oturub müsahibə almağım analarının ayağına dolaşan uşaqların diqqətini çəkmişdi. Bir də başımı qaldırdım ki, bizi dövrəyə alıblar. Maraqlı baxışlarla mənə baxır öz aləmində nəsə danışırlar. Edanın səsi eşidilməz həddə çatanda anaları uşaqları otaqdan çıxarır.\n- Anama zəng etdim, dedim, mən Gürcüstandayam, Batumidə. Nə edəcəyimi bilmirəm. Anam dedi, kül başına, sən orda nə edirsən? Başıma gələnləri anama danışdım. Anamın Bakıda evi vardı. Dedim, evin açarını yolla, gedim orda qalım. Dedi, yox, verə bilmərəm. Sən ikinci ərindən hamiləsən, qonşular, qohumlar məni qınayacaq. O vəziyyətdə ora gedə bilməzsən. Anam dedi, uşağı doğ, xəstəxanaya at, ya da uşağı olmayan ailəyə ver. Mən də etiraz edincə, dedi, özün bil, nə edirsən, elə. Onda dedim, bundan sonra sən də mənim anam deyilsən! 6 ay Batumidə qaldım. Biz orda araşdırdıq, doğuş bahadı. Əfsanə dedi, sən get, Azərbaycanda doğ. Orada mənim tanışım var, səni qarşılayacaq, xərcini ödəyəcək. Doğuşa yaxın 50 dollara mənə bilet aldı, avtobusla gəldim. Sentyabrın 13-də çatdım Bakıya. "20 Yanvar”da heç kim məni qarşılamadı. Qorxumdan ağladım, sancım tutdu. Orda biz taksi sürücüsü məni polis bölməsinə gətirdi. Ordan da Təcili yardımla xəstəxanaya gətirdilər. 1 həftə xəstəxanada qaldım, sentyabrın 19-da qızım doğuldu, 23-ü gəldim bura.\n- Gürcüstana qayıdacağam. Orda Əli adlı dostum var, məni gözləyir. Söz verib, mənə kömək edəcək. "Nə zaman istəyən, xəbər elə, bilet alım, gəl”, - deyib.\n***Hazırda Eda və 26 günlük körpəsinin sığınacaqda isti yeməyi, yatmağa isti yeri var. Körpəsi balaca olduğundan burada uzun müddət qala bilər. Amma o, getməyi düşünür. Gürcüstana, oradan da Türkiyəyə. "Bakıda qalardım, amma burda kimsəm yoxdu”, - deyir. Görünür, iki qızının Türkiyədə olması bu ölkəni ona daha da doğmalaşdırıb.